title: Rosseti

text: Rosseti on Venäjän tärkein sähkön jakeluverkkoyhtiö ja siksi keskeinen toimija maan perusrakenteiden kannalta. Se kuuluu maailman suurimpiin verkkoyhtiöihin niin asiakasmäärältään kuin jakeluverkon laajuuden osalta. Yhtiöllä on 97 erilaista tytäryritystä, joiden kautta se on läsnä Venäjän 69 federaatiosubjektissa. Konsernin sähkönjakeluverkosto, jonka yhteispituus on 2,1 miljoonaa kilometriä, ulottuu sekä alueiden välille että federaatiosubjektien sisäiselle tasolle. Verkostossa käytetään kymmentä eri siirtojännitettä väliltä 0,4–220 kilovolttia. Vuonna 2011 yhtiön verkostot siirsivät yhteensä 590 miljardia kWh sähköä.


title: Rosseti

text: Konserni hankki marraskuussa 2012 alkupuolella osake-enemmistön (79,55 %) valtioenemmistöisestä kantaverkkoyhtiöstä FSK JeES:stä (Federalnaja setevaja kompanija), josta tuli näin sen tytäryritys. Kaupan toteuttamiseksi päätettiin suunnatusta osakeannista.


title: Rosseti

text: Vaikka osake-enemmistö on Venäjän valtion hallinnassa, osa verkkoyhtiö Rossetin osakkeista noteerataan Moskovan pörssissä (MICEX-RTS). Vuoden 2012 lopussa esimerkiksi suomalainen eläkevakuutusyhtiö Ilmarinen kuului energiakonsernin vähemmistöomistajiin 0,16 % osuudella.


title: Stanisław Ignacy Witkiewicz

text: Stanisław Ignacy Witkiewicz eli ”Witkacy” (24. helmikuuta 1885 Varsova – 18. syyskuuta 1939), oli puolalainen runoilija, kirjailija, näytelmäkirjailija, taidemaalari, valokuvaaja ja filosofi.


title: Stanisław Ignacy Witkiewicz

text: Witkiewicz oli Karol Szymanowskin ja Bronisław Malinowskin läheinen ystävä. Malinowski pyysi 1914 Witkiewicziä mukaan tutkimusmatkalleen Oseaniaan, Witkiewicz olisi toiminut valokuvaajana ja piirtäjänä. Hanke kuitenkin keskeytyi toisen maailmansodan puhjetessa.


title: Stanisław Ignacy Witkiewicz

text: Sodan jälkeen Witkiewicz elätti itseään muotokuvamaalarina ja hän kirjoitti myös näytelmiä. Witkiewicz alkoi käyttää Witkacy-nimeä vuoden 1925 jälkeen. 1920-luvun loppupuolella hän kirjoitti kaksi romaania, joista toinen käsitteli muun muassa huumeita ja filosofiaa.


title: Stanisław Ignacy Witkiewicz

text: Witkacy teki itsemurhan kuultuaan, että Neuvostoliitto oli miehittänyt Puolan 1939. Witkiewicz ei ollut kovin tunnettu kuollessaan, mutta toisen maailmansodan jälkeen hänen tuotantonsa alkoi saada huomiota Puolassa muun muassa teatterin ja kirjailijoiden keskuudessa. Nykyisin Witkiewicziä pidetään yhtenä Puolan merkittävimmistä moderneista kirjailijoista Witold Gombrowiczin ja Bruno Schulzin ohella.


title: Stanisław Przybyszewski

text: Stanisław Feliks Przybyszewski (7. toukokuuta 1868 – 23. marraskuuta 1927) oli puolalainen kirjailija ja runoilija, joka kirjoitti sekä puolan että saksan kielellä.


title: Stanisław Przybyszewski

text: Przybyszewski kuului Nuori Puola -liikkeeseen ja edusti kirjallisuudessa dekadenttia ja naturalistista koulukuntaa. Hänen näytelmiään on yhdistetty myös symbolistiseen liikkeeseen.


title: Eino H. Laurila -kansantulomitali

text: Eino H. Laurila -kansantulomitali on tunnustus joka annetaan merkittävästä työstä kansantaloudellisen tutkimuksen ja etenkin kansantalouden kuvausjärjestelmien kehittämisen, soveltamisen ja tunnettuuden hyväksi. Mitali jaettiin ensimmäisen kerran vuonna 1993 ja sen sai Eino Laurila työstään Suomen kansantalouden tilinpidon kehittäjänä.


title: Eino H. Laurila -kansantulomitali

text: Mitalin saajan valitsevat Ekonomiska Samfundet i Finland, Suomen Tilastoseura, Taloustieteellinen Yhdistys, Tilastokeskus ja Yrjö Jahnssonin säätiö.


title: Solidaarisuus (täsmennyssivu)

text: Solidaarisuus voi tarkoittaa ainakin seuraavia asioita:


title: Béla Jávorszky

text: Béla Jávorszky (s. 1940) on unkarilainen kirjailija, kääntäjä ja diplomaatti. Hän oli Unkarin suurlähettiläs Helsingissä 1990–1994 ja Tallinnassa 1999–2002.


title: Béla Jávorszky

text: Jávorszky on esseisti, ja hän on kääntänyt unkariksi suomalaista kirjallisuutta, sekä suomenkielistä että ruotsinkielistä, ja hän esittelee suomalaista kulttuuria Unkarissa. Tästä työstä hän sai neljä kertaa E. W. Ponkalan säätiön tunnustuspalkinnon sekä Antti Wihurin Säätiön pääpalkinnon. Vuonna 1976 Jávorszky sai Suomen valtion ulkomaisen kääntäjäpalkinnon. Hänen tuoreimpia töitään ovat muun muassa Ulla-Leena Lundbergin "Isin" ja "Marsipansoldatenin", Kjell Westön "Hägring 38:n", Rosa Liksomin teoksen "Hytti nro 6", Leena Krohnin romaanin "Erehdys" sekä monien suomalaisen runoantologioiden kääntäminen unkariksi.


title: Hiihdon Suomen-mestaruuskilpailut 1983

text: Hiihdon Suomen-mestaruuskilpailut järjestettiin vuonna 1983 Jyväskylässä 29.–30. tammikuuta, Liedossa 4.–6. helmikuuta ja Lahdessa 6. maaliskuuta.


title: Hiihdon Suomen-mestaruuskilpailut 1983

text: Jyväskylä, 29. tammikuuta Kilpailu oli alimittainen.


title: Hiihdon Suomen-mestaruuskilpailut 1983

text: Lieto, 4. helmikuuta


title: Hiihdon Suomen-mestaruuskilpailut 1983

text: Kilpailu käytiin Salpausselän kisojen yhteydessä Lahdessa 6. maaliskuuta. Kilpailun nopein oli Ruotsin Thomas Wassberg ajalla 2.34.51,8, Kirvesniemi oli toinen ja Autio kolmas.


title: Hiihdon Suomen-mestaruuskilpailut 1983

text: Lieto, 5. helmikuuta.


title: Hiihdon Suomen-mestaruuskilpailut 1983

text: Jyväskylä, 29. tammikuuta.


title: Hiihdon Suomen-mestaruuskilpailut 1983

text: Jyväskylä, 30. tammikuuta.


title: Hiihdon Suomen-mestaruuskilpailut 1983

text: Lieto, 6. helmikuuta.


title: Hiihdon Suomen-mestaruuskilpailut 1984

text: Hiihdon Suomen-mestaruuskilpailut järjestettiin vuonna 1984 Joutsassa 14.–15. tammikuuta, Lahdessa 4. maaliskuuta sekä Rovaniemellä 24.–25. maaliskuuta.


title: Hiihdon Suomen-mestaruuskilpailut 1984

text: Joutsa, 14. tammikuuta.


title: Hiihdon Suomen-mestaruuskilpailut 1984

text: Joutsa, 15. tammikuuta.


title: Hiihdon Suomen-mestaruuskilpailut 1984

text: Kilpailu käytiin Salpausselän kisojen yhteydessä Lahdessa 4. maaliskuuta. Kilpailun nopein oli Neuvostoliiton Vladimir Sahnov ajalla 2.49.14,51. Mieto oli kuudes ja Härkönen seitsemäs.


title: Hiihdon Suomen-mestaruuskilpailut 1984

text: Rovaniemi, 24. maaliskuuta.


title: Hiihdon Suomen-mestaruuskilpailut 1984

text: Rovaniemi, 25. maaliskuuta.


title: Alfonso Coto Monge

text: Alfonso Coto Monge (5. elokuuta 1915 Cartago – 22. heinäkuuta 2006) oli costaricalainen roomalaiskatolinen piispa. Hänet vihittiin papiksi San José de Costa Rican arkkihiippakuntaan 9. marraskuuta 1941 ja nimitettiin Limónin apostoliseksi vikaariksi sekä Bigastron titulaaripiispaksi 7. maaliskuuta 1980. Piispaksi vihkiminen seurasi 11. huhtikuuta. Pääkonsekraattorina toimi Lajos Kada, jota avustivat Enrique Bolaños Quesada ja José Rafael Barquero Arce.


title: Alfonso Coto Monge

text: Coto Monge erosi tehtävistään apostolisena vikaarina 30. joulukuuta 1994.


title: Edward Ilsley

text: Edward Ilsley (11. toukokuuta 1838 Stafford – 1. joulukuuta 1926) oli brittiläinen roomalaiskatolinen arkkipiispa. Hänet vihittiin papiksi 29. kesäkuuta 1861 ja nimitettiin Birminghamin vihkipiispaksi sekä Fesseën titulaaripiispaksi 21. marraskuuta 1879. Piispaksi vihkiminen seurasi 4. joulukuuta. Pääkonsekraattorina toimi William Bernard Ullathorne, jota avustivat Francis Kerril Amherst ja Edmund Knight.


title: Edward Ilsley

text: 15. helmikuuta 1888 Ilsley sai nimityksen Birminghamin piispaksi ja 28. lokakuuta 1911 arkkipiispaksi. Hän jäi eläkkeelle 15. tammikuuta 1921, mutta sai 13. kesäkuuta 1921 vielä nimityksen Macran titulaariarkkipiispaksi.


title: Franca Rame

text: Franca Rame (18. kesäkuuta 1928 Parabiago, Lombardia, Italia – 29. toukokuuta 2013 Milano, Italia) oli italialainen näyttelijä ja vasemmistolainen naisasia-aktiivi. Hänet tunnettiin Nobelin kirjallisuuspalkinnon voittaneen Dario Fon työtoverina ja puolisona.


title: Franca Rame

text: Franca Rame oli teatterisuvusta, jonka juuret lasketaan jopa 1600-luvulle. Ramen ja Fon avioliitto solmittiin vuonna 1954. Heillä on poika Jacopo.


title: Franca Rame

text: Rame ja Fo perustivat 1958 oman teatteriryhmänsä. He toimivat poliittisten vankien perheitä avustavassa järjestössä 1960-luvulla. He hylkäsivät perinteisen tavan tehdä teatteria 1968 Ranskan opiskelijalevottomuuksien aikana. He perustivat Associazione Nuova Scenan, joka esitti farssin keinoin poliittista teatteria, myös television välityksellä.


title: Franca Rame

text: Äärioikeisto oli uhannut pariskuntaa pommi-iskulla jo 1966. Vuonna 1973 Franca Rame kidnapattiin ja pahoinpideltiin sekä joukkoraiskattiin. Tekijöitä ei tavoitettu. Vuonna 1975 hän toteutti monologin "Lo Stupro" (Raiskaus), jossa purki kokemuksiaan. Monologi kesti julkisuudessa vuosikymmeniä.


title: Franca Rame

text: Vuonna 2006 Franca Rame valittiin Italian senaattiin Italia dei Valori -puolueesta.


title: Vincent Mojwok Nyiker

text: Vincent Mojwok Nyiker (25. tammikuuta 1933 – 5. tammikuuta 2018) oli eteläsudanilainen roomalaiskatolinen piispa. Hänet vihittiin papiksi Malakalin apostoliseen prefektuuriin 21. heinäkuuta 1963. Vuonna 1974 Malakalista tuli hiippakunta, ja 15. maaliskuuta 1979 Mojwok Nyiker sai nimityksen sen piispaksi. Hänet konsekroi 27. toukokuuta paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.


title: Vincent Mojwok Nyiker

text: Mojwok Nyiker jäi eläkkeelle 16. toukokuuta 2009.


title: Pio Yukwan Deng

text: Pio Yukwan Deng (1. tammikuuta 1921 – 3. joulukuuta 1976) oli sudanilainen (eteläsudanilainen) roomalaiskatolinen piispa. Hänet vihittiin papiksi Malakalin apostoliseen prefektuuriin 6. tammikuuta 1956. Hänet nimitettiin Malakalin prefektiksi 19. elokuuta 1967, ja hänen aikanaan prefektuurista tuli hiippakunta. Yukwan Deng sai nimityksen Malakalin piispaksi 12. joulukuuta 1974. Piispaksi vihkiminen seurasi 6. huhtikuuta 1975. Pääkonsekraattorina toimi Agnelo Rossi, jota avustivat Ubaldo Calabresi ja Ireneus Wien Dud.


title: Pio Yukwan Deng

text: Yukwan Deng kuoli 55-vuotiaana virassa.


title: Ubaldo Calabresi

text: Ubaldo Calabresi (2. tammikuuta 1925 Sezze Romano – 14. kesäkuuta 2004) oli italialainen roomalaiskatolinen arkkipiispa, joka loi uran kirkon diplomaattisissa tehtävissä. Hänet vihittiin papiksi Sezzen hiippakuntaan 27. maaliskuuta 1948 ja nimitettiin Fundin titulaariarkkipiispaksi sekä apostoliseksi delegaatiksi Sudaniin 3. heinäkuuta 1969. Piispaksi vihkiminen seurasi 28. syyskuuta. Pääkonsekraattorina toimi Jean-Marie Villot, jota avustivat Sergio Pignedoli ja Arrigo Pintonello.


title: Ubaldo Calabresi

text: Calabresi sai 29. huhtikuuta 1972 nimityksen apostoliseksi pro-nuntiukseksi Sudaniin. 5. tammikuuta 1978 hänet nimitettiin apostoliseksi nuntiukseksi Venezuelaan ja 23. tammikuuta 1981 Argentiinaan. Hän jäi eläkkeelle 4. maaliskuuta 2000.


title: Sonic Lost World

text: Sonic Lost World (ソニック ロストワールド "Sonikku Rosuto Wārudo") on "Sonic the Hedgehog" -pelisarjan toimintaseikkailu- ja tasohyppelypeli, joka julkaistiin Euroopassa 18. lokakuuta 2013 Wii U:lle ja Nintendo 3DS:lle. Peliä kehittivät Sonic Team Wii U:lle ja Dimps Nintendo 3DS:lle. Sen julkaisi Sega. Kaksi vuotta pelin julkaisun jälkeen "Sonic Lost World" sai PC-julkaisun Steam-pelipalveluun 2. Marraskuuta 2015.


title: Sonic Lost World

text:
Sonicin jahdatessa arkkivihollistaan Dr. Eggmania hän joutuu matkustamaan maailmaan, joka tunnetaan nimellä Lost Hex. Siellä hän saa selville että Eggman on valjastanut joukon kätyreitä, jotka tunnetaan nimellä Deadly Six. Joukko kuitenkin pakottaa Sonicia ja Eggmania toimimaan yhdessä pysäyttääkseen pahikset.
Pelin otsikon "Sonic Lost World" mainitsi Sega toukokuussa 2013, ja siitä tiedotettiin Siliconeran sivuilla 15. toukokuuta 2013. Peli paljastettiin ensimmäistä kertaa 17. toukokuuta 2013, Nintendo Directin ilmoituksessa. Peli paljastettiin osana Segan ja Nintendon yhteistyötä "Sonic the Hedgehog" -pelisarjan parissa. Se on yksi kolmesta tämän yhteistyön alaisena kehitetyistä peleistä, muiden ollessa "Mario & Sonic" -sarjan neljäs peli, "Mario & Sonic at the Sochi 2014 Olympic Winter Games" sekä toistaiseksi paljastamaton "Sonic"-peli. Sega raportoi että pelistä olisi lisää sisältöä näyteltävissä E3 2013 -messuilla, ja sanoi vielä että peli sisältää sekä vanhoja että uusia hahmoja molemmilta puolilta, Sonicin vihollisista ja ystävistä. 23. toukokuuta 2013 Sega lähetti teaserin, jossa näkyy kuusi uutta hahmoa siluettikuvissa ja Sega tiedotti vielä että lisää sisältöä paljastetaan 29. toukokuuta. Pelin ensimmäinen traileri julkaistiin 28. toukokuuta, päivää aikaisemmin kuin alkuperäisessä ilmoituksessa sanottiin.


title: Ernest Bertrand Boland

text: Ernest Bertrand Boland (s. 10. heinäkuuta 1925 Providence, Rhode Island) on yhdysvaltalainen dominikaaneihin kuuluva roomalaiskatolinen piispa. Hän työskenteli Pakistanissa.


title: Ernest Bertrand Boland

text: Boland sai pappisvihkimyksensä 9. kesäkuuta 1955. Hänet nimitettiin Multanin hiippakunnan johtoon Pakistaniin 17. toukokuuta 1966, ja piispaksi vihkiminen seurasi 25. heinäkuuta. Pääkonsekraattorina toimi Russell Joseph McVinney, jota avustivat Bernard Matthew Kelly ja Fulton John Sheen. Boland erosi tehtävistään Multanin piispana 20. lokakuuta 1984.


title: Matthew Baroi

text: Matthew Baroi (31. elokuuta 1925 – 4. huhtikuuta 1983) oli intialainen roomalaiskatolinen piispa. Hänet vihittiin salesiaanien papiksi 8. joulukuuta 1957 ja nimitettiin Krishnagarin hiippakunnan johtoon 17. syyskuuta 1973. Piispaksi vihkiminen seurasi 15. joulukuuta. Pääkonsekraattorina toimi Lawrence Trevor Picachy, jota avustivat Joseph Albert Rosario ja Robert Kerketta.


title: Matthew Baroi

text: Baroi kuoli 57-vuotiaana virassa.


title: Arrigo Pintonello

text: Arrigo Pintonello (18. elokuuta 1908 Padova – 8. heinäkuuta 2001) oli italialainen roomalaiskatolinen arkkipiispa. Hänet vihittiin papiksi Padovan hiippakuntaan 9. lokakuuta 1932 ja nimitettiin Italian sotilasarkkipiispaksi sekä Theodosiopolis in Arcadian titulaaripiispaksi 4. marraskuuta 1953. Piispaksi vihkiminen seurasi 30. marraskuuta. Pääkonsekraattorina toimi Adeodato Giovanni Piazza, jota avustivat Carlo Confalonieri ja Girolamo Bartolomeo Bortignon.


title: Arrigo Pintonello

text: Pintonello sai 1. toukokuuta 1965 nimityksen Velletrin apostoliseksi hallitsijaksi. 12. syyskuuta 1967 hänet nimitettiin Terracina-Latina, Priverno e Sezzen (myöh. Latina-Terracina-Sezze-Priverno) piispaksi, jona hän toimi, kunnes erosi tehtävistään 25. kesäkuuta 1971. Hänellä oli arkkipiispan henkilökohtainen arvonimi. Hän osallistui Vatikaanin toiseen kirkolliskokoukseen.


title: Andrea Maria Erba

text: Andrea Maria Erba (1. tammikuuta 1930 Biassono – 21. toukokuuta 2016 Velletri) oli italialainen roomalaiskatolinen piispa. Hänet vihittiin barnabiittien papiksi 17. maaliskuuta 1956 ja nimitettiin Velletri-Segnin hiippakunnan johtoon 19. joulukuuta 1988. Piispaksi vihkiminen seurasi 6. tammikuuta 1989. Pääkonsekraattorina toimi paavi Johannes Paavali II, jota avustivat Edward Idris Cassidy ja José Tomás Sánchez.


title: Andrea Maria Erba

text: Erba jäi eläkkeelle 28. tammikuuta 2006. Hän kuoli 86-vuotiaana 21. toukokuuta 2016.


title: Pierre Patau

text: Pierre Patau (4. toukokuuta 1864 Bolquère – 6. maaliskuuta 1941) oli ranskalainen roomalaiskatolinen piispa. Hänet vihittiin papiksi Perpignan-Elnen hiippakuntaan vuonna 1888 ja nimitettiin saman hiippakunnan vihkipiispaksi sekä Toronen titulaaripiispaksi 1. toukokuuta 1925. Piispaksi vihkiminen seurasi 2. heinäkuuta. Pääkonsekraattorina toimi Martin-Jérôme Izart, jota avustivat Gabriel-Roch de Llobet ja Jean-Justin-Michel Girbeau.


title: Pierre Patau

text: Patau erosi tehtävistään vihkipiispana 29. joulukuuta 1932.


title: Patau

text: Patau on ollut seuraavien henkilöiden sukunimi:


title: Paul Lanneau

text: Paul Lanneau (22. heinäkuuta 1925 Anderlecht – 26. tammikuuta 2017) oli belgialainen roomalaiskatolinen piispa. Hänet vihittiin papiksi Mecheleniin (myöh. Mechelen-Bryssel) 24. heinäkuuta 1949 ja nimitettiin Mechelen-Brysselin vihkipiispaksi sekä Tusuroksen titulaaripiispaksi 14. helmikuuta 1982. Piispaksi vihkiminen seurasi 20. maaliskuuta. Pääkonsekraattorina toimi Godfried Danneels, jota avustivat Emiel-Jozef De Smedt, Guillaume Marie van Zuylen, Jean Huard ja Paul Constant Schoenmaekers.


title: Paul Lanneau

text: Lanneau jäi eläkkeelle 20. maaliskuuta 2002.


title: Visma Solutions

text:
Visma Solutions Oy on suomalainen yritys, joka tarjoaa SaaS-palveluita yrityksille. Sen päätuotteita ovat sähköisen taloushallinnon ohjelmisto Visma Netvisor, toiminnanohjausjärjestelmät Visma Severa ja ValueFrame, verkkolaskutusoperaattori Maventa ja sähköisen allekirjoittamisen työkalu Visma Sign. Visma Solutions Oy on osa norjalaista Visma-konsernia.
Visma Solutions Oy perustettiin vuoden 2012 lopulla. Tällöin entisen Netvisor Oy:n toiminimi muutettiin Visma Solutions Oy:ksi. Toukokuussa 2013 myös Visma Severa Oy ja tammikuussa 2014 Maventa Oy sulautuivat Visma Solutions:iin. Yrityksen toimitusjohtaja on Ari-Pekka Salovaara.


title: Visma Solutions

text:
Visma Solutions Oy tarjoaa viittä SaaS-palvelua.
Visma Netvisor on taloushallinnon ja yritysten liiketoimintaprosessit yhdistävä pilvipalvelu, jota noin 20 000 yritystä käyttää liiketoiminnassaan. Lisäksi sitä käyttävät lukuisat suomalaiset tilitoimistot.
Visma Severa tarjoaa työnohjausratkaisuja asiantuntija- ja projektiyritysten tarpeisiin. Sen pääasiakasryhmät ovat insinööri- ja arkkitehtitoimistot, IT- ja konsultointiala, mainos- ja viestintätoimistot ja tilitoimistot.Visma Severalla on jo yli 1000 asiakasta Suomessa. Suomen lisäksi Visma Severaa tarjotaan Ruotsissa, Norjassa ja Hollannissa.


title: Visma Solutions

text: Verkkolaskutusoperaattori Maventaa käyttää yli 120 000 asiakasta Pohjoismaissa. Kotimainen Maventa perustettiin vuonna 2007.


title: Visma Solutions

text: Visma Sign on sähköisen allekirjoittamisen työkalu, joka hyödyntää Tupas-tunnistautumista ja mobiilivarmennetta. Sillä tehty allekirjoitus on juridisesti pätevä ja soveltuu esimerkiksi sopimusten, pöytäkirjojen, valtakirjojen ja muiden dokumenttien allekirjoittamiseen.


title: Visma Solutions

text: ValueFrame on selainpohjainen toiminnanohjausjärjestelmä erityisesti asiantuntijayrityksille. Siihen sisältyy muun muassa projektinhallinta, asiakkuudenhallinta ja työajanseuranta.


title: Aivovuoto (albumi)

text: Aivovuoto on Aivovuoto -nimisen rap-yhtyeen esikoisalbumi, joka julkaistiin Monsp Recordsin kautta 26. huhtikuuta 2013. Albumi julkaistiin CD:n lisäksi rajoitettuna 500 kappaleen vinyylipainoksena ja 200 kappaleen kasettipainoksena. Albumin kappaleista "Raaka keikka kolme" ja "Nyt on hyvä" on julkaistu musiikkivideot. "Aivovuoto" nousi parhaimmillaan 15. sijalle Suomen virallisella albumilistalla.


title: Aivovuoto (albumi)

text: Aivovuoto julkaisi syksyllä 2013 kuusi minuuttia kestävän lyhytelokuvan "Moukarimies". Se esitettiin ensimmäisen kerran verkossa Rumban sivustola 15. syyskuuta 2013. Elokuvan taustalla soi albumin kappale "Moukarimies".


title: Enzio d’Antonio

text: Enzio d'Antonio (s. 16. toukokuuta 1925 Lanciano) on italialainen roomalaiskatolinen arkkipiispa. Hänet vihittiin papiksi 29. kesäkuuta 1949 ja nimitettiin Triventon hiippakunnan johtoon arkkipiispan henkilökohtaisella arvonimellä 18. maaliskuuta 1975. Samalla hänet nimitettiin Boiano-Campobasson koadjuuttoriarkkipiispaksi. Piispaksi konsekroinnin suoritti 11. toukokuuta Antonio Poma, jota avustivat Enrico Bartoletti ja Leopoldo Teofili.


title: Enzio d’Antonio

text: D'Antoniosta tuli 31. tammikuuta 1977 Boiano-Campobasson arkkipiispa. Hän erosi vuonna 1977 Triventon hiippakunnan johdosta. Hän erosi myös Boiano-Campobasson arkkipiispan tehtävistä 24. kesäkuuta 1979, jolloin hän sai nimityksen Velebusduksen titulaariarkkipiispaksi. 13. toukokuuta 1982 hänet nimitettiin Lanciano e Ortonan (myöh. Lanciano-Ortona) arkkipiispaksi, jona hän toimi, kunnes jäi eläkkeelle 25. marraskuuta 2000.


title: Guy Alexis Herbulot

text: Guy Alexis Herbulot (s. 7. maaliskuuta 1925 Saint-Menges) on ranskalainen roomalaiskatolinen piispa. Hänet vihittiin papiksi Reimsin arkkihiippakuntaan 29. kesäkuuta 1950 ja nimitettiin Reimsin vihkipiispaksi sekä Obbin titulaaripiispaksi 20. kesäkuuta 1974. Piispaksi vihkiminen seurasi 8. syyskuuta. Pääkonsekraattorina toimi Jacques-Eugène-Louis Ménager, jota avustivat Georges-Stanislas-Jean Béjot ja Pierre Louis Leclerc.


title: Guy Alexis Herbulot

text: Herbulot sai 12. toukokuuta 1978 nimityksen Corbeilin piispaksi. Hiippakunnan nimi muuttui hänen kaudellaan muotoon Evry-Corbeil-Essonnes. Hän jäi eläkkeelle 15. huhtikuuta 2000.


title: Jiah Khan

text: Jiah Khan (oik. Nafisa Khan, 20. helmikuuta 1988 – 3. kesäkuuta 2013) oli brittiläis-intialainen näyttelijä ja malli, joka esiintyi hindinkielisissä elokuvissa. New Yorkissa syntynyt ja Lontoossa kasvanut Khan teki elokuvadebyyttinsä kiistanalaisessa draamassa "Nishabd" vuonna 2007. Hänet tunnettiin parhaiten roolistaan psykologisessa jännityselokuvassa "Ghajini" vuodelta 2008. Hänen kolmas ja viimeinen elokuvaroolinsa oli komediassa "Housefull" vuonna 2010.


title: Jiah Khan

text: Khan löydettiin hirttäytyneenä kodistaan Mumbaista 3. kesäkuuta 2013. Myöhemmin löydettiin kuusisivuinen itsemurhaviesti, jossa mainittiin muun muassa äskettäin tehty abortti. Khanin kuolema järkytti Intian elokuvateollisuutta.


title: Zekarias Yohannes

text: Zekarias Yohannes (13. toukokuuta 1925 Adigenú – 1. joulukuuta 2016) oli eritrealainen etiopialaiskatolinen piispa. Hänet vihittiin papiksi Asmaran ordinariaattiin 2. kesäkuuta 1949 ja nimitettiin Asmaran eparkian vihkipiispaksi sekä Barcan titulaaripiispaksi 29. tammikuuta 1981. Piispaksi vihkiminen seurasi 6. kesäkuuta. Pääkonsekraattorina toimi Paulos Tzadua, jota avustivat Asrate Mariam Yemmeru ja François Abraha.


title: Zekarias Yohannes

text: Yohannes sai 17. heinäkuuta 1984 nimityksen Asmaran piispaksi, jona hän toimi, kunnes jäi eläkkeelle 25. kesäkuuta 2001.


title: Kitakalat

text: Kitakalat ("Stomiidae") on sukasuukaloihin kuuluva heimo. Heimon lajeja tavataan syvistä vesistä kaikista lämpimistä ja lauhkeista valtameristä.


title: Kitakalat

text: Kitakalojen heimo jaetaan 5:een tai 6:een alaheimoon. Heimoon kuuluu 28 sukua ja lähteestä riippuen 228–292 lajia. Tyypillisiä piirteitä kaikille alaheimojen lajeille ovat hyvin pitkänomainen ruumiinmuoto, suuri pää ja suu, suuret piikkimäiset hampaat, leuan nauhamainen, uloke, jonka päässä on valoelimiä, vatsan valoelimet ja suomuttomuus. Selkäevän pituus ja sijainti vaihtelevat alaheimoittain. Eräillä lajeilla on rasvaevä ja eräiltä puuttuvat rinta- ja vatsaevät. Suurimmillaan kitakalojen heimon lajit saavuttavat noin 50 cm:n pituuden. Väritykseltään heimon kalat ovat tyypillisesti mustia tai tummanruskeita. Eräät lajit ovat hopeanharmaita tai vihertäviä.


title: Kitakalat

text: Kitakalalajeja tavataan Atlantista, Intian valtamerestä ja Tyynestämerestä. Ne elävät syvissä vesissä aina 4 500 metrin syvyyteen asti. Öisin ne liikkuvat lähempänä pintaa kuin päivisin. Heimon kalat ovat petokaloja, jotka saalistavat planktonäyriäisiä ja suuremmat lajit myös kaloja. Ne houkuttelevat saaliseläimiä luokseen valoelimiensä avulla.


title: José Gabriel Díaz Cueva

text: José Gabriel Diaz Cueva (13. kesäkuuta 1925 Cuenca – 26. tammikuuta 2018) oli ecuadorilainen roomalaiskatolinen piispa. Hänet vihittiin papiksi 15. lokakuuta 1950 ja nimitettiin Guayaquilin arkkihiippakunnan vihkipiispaksi sekä Arae in Numidian titulaaripiispaksi 13. tammikuuta 1964. Piispaksi vihkiminen seurasi 3. maaliskuuta. Pääkonsekraattorina toimi Manuel de Jesús Serrano Abad, jota avustivat Bernardino Carlos Guillermo Honorato Echeverría Ruiz ja Luis Alfredo Carvajal Rosales.


title: José Gabriel Díaz Cueva

text: Diaz Cueva sai vuonna 1967 nimityksen Cuencan vihkipiispaksi. 26. kesäkuuta 1968 hänet nimitettiin Azoguesin hiippakunnan piispaksi ja toimi tässä tehtävässä kunnes erosi 29. huhtikuuta 1975. Eroamispäivänään hän sai taas nimityksen Guayaquilin vihkipiispaksi, missä tehtävässä hän toimi, kunnes jäi eläkkeelle 18. joulukuuta 1999. Hän osallistui Vatikaanin toiseen kirkolliskokoukseen.


title: Hotelli Pohjanhovi

text: Hotelli Pohjanhovi, usein vain Pohjanhovi, on Rovaniemellä sijaitseva suomalainen hotelli, joka avattiin vuonna 1936. Se toimii nykyisin nimellä Hotelli Cumulus Resort Pohjanhovi


title: Hotelli Pohjanhovi

text: Funkistyylinen arkkitehtien Märta ja Pauli Blomstedt suunnittelema hotelli aloitti toimintansa 12. syyskuuta 1936. Hotellissa oli tällöin 36 huonetta sekä retkeilijöitä varten 50 hengen yhteismajoitustila. Hotellissa oli Lapin läänin ainoa hissi ja sähköistetty keittiö. Kalleimmissa huoneissa oli oma kylpyhuone, ja lämmin vesi oli käytettävissä kaikissa huoneissa. Hotellin yhteydessä oli myös kansainvälisen tason ravintola sekä erillinen kansanravintola. Hotellin ensimmäisenä johtajana toimi 1936–1940 Arvi Kalsta.


title: Hotelli Pohjanhovi

text: Talvisodassa Pohjanhovi toimi sotasairaalana. Jatkosodan aikana Pohjanhovissa pidettiin useita suomalaisten ja Pohjois-Suomessa toimineiden saksalaisten joukkojen sodanjohdon välisiä neuvotteluja. Hotellissa vierailivat sodan aikana muun muassa marsalkka C. G. E. Mannerheim, presidentti Risto Ryti, kenraalieversti Eduard Dietl, Hitlerin esikuntapäällikkö Alfred Jodl ja SS-valtakunnanjohtaja Heinrich Himmler. Hotelli Pohjanhovi tuhoutui kuitenkin Lapin sodan yhteydessä 10. lokakuuta 1944, kun saksalaiset joukot räjäyttivät sen maan tasalle. Erään silminnäkijän mukaan koko Pohjanhovi hypähti räjäytyksessä ilmaan ikkunat ehjinä ja sitten lysähti alas rauniokasaksi. Pohjanhovista säilyi vain maanalainen kellari, johon sodan päätyttyä perustettiin ravintola. Pohjanhovi rakennettiin uudelleen ja avattiin jälleen vuonna 1947.


title: Hotelli Pohjanhovi

text: Hotelli Pohjanhovin uuden rakennuksen suunnitteli sodan jälkeen arkkitehti Aulis E. Hämäläinen. Arkiseksi sanottu rakennus valmistui ja avasi ovensa vuonna 1947. Uudessa hotellissa oli majoitustilaa 200 vieraalle, ja hotellin yhteydessä oli myös sauna, pesula, leipomo ja sikala.


title: Hotelli Pohjanhovi

text: Uudessa hotellissa kuvattiin 1950-luvun alussa muun muassa "Rovaniemen markkinoilla" -elokuvaa. Urho Kekkosen presidenttikaudella hotelliin majoittui useita Suomessa vierailulla olleita valtionpäämiehiä seurueineen, muun muassa Neuvostoliiton presidentti Leonid Brežnev ja Jugoslavian presidentti Josip Broz Tito.


title: Hotelli Pohjanhovi

text: Hotellin omistanut Suomen Matkailijayhdistys vuokrasi sen vuonna 1977 Rantasipi Oy:lle. Hotellia oli 1960- ja 1970-luvulla uudistettu ja laajennettu niin, että vuonna 1981 siellä oli 214 hotellihuonetta ja 417 vuodepaikkaa. Vuonna 1987 hotellin yhteyteen avattiin yöravintola.


title: Manuel Revollo Crespo

text: Manuel Revollo Crespo CMF (17. kesäkuuta 1925 Santiago de Machaca – 26. lokakuuta 2014) oli bolivialainen roomalaiskatolinen piispa. Hänet vihittiin papiksi 25. joulukuuta 1952 ja nimitettiin Cochabamban arkkihiippakunnan vihkipiispaksi sekä Casae in Numidian titulaaripiispaksi 4. huhtikuuta 1985. Piispaksi vihkiminen seurasi 29. kesäkuuta. Pääkonsekraattorina toimi Gennaro Maria Prata Vuolo, jota avustivat Giulio Oggioni ja Luis Sáinz Hinojosa.


title: Manuel Revollo Crespo

text: Revollo Crespo sai 18. syyskuuta 1993 nimityksen Bolivian sotilasordinariaatin koadjuuttoripiispaksi. Hän erosi Casae in Numidian titulaarihiippakunnan johdosta 7. maaliskuuta 1998 ja jäi eläkkeelle koadjuuttoripiispan tehtävistä 14. huhtikuuta 2000.


title: FSK JeES

text: FSK JeES () tai Federalnaja setevaja kompanija () on Venäjän valtioenemmistöinen sähköenergia-alan konserni, joka vastaa maan sähkönsiirron kantaverkosta. Tämän federatiivisen verkkoyhtiön asiakkaskunta koostuu sähkönjakeluyhtiöistä, energiantuottajista ja muita suuryrityksistä.


title: FSK JeES

text: Yhtiön siirtoverkkojen pituus kasvoi vuoden 2012 aikana 7 000 kilometrillä; siirtoverkon yhteispituus oli vuoden 2012 lopussa 131 000 kilometriä. Verkosto ulottuu Venäjällä yhteensä 75 federaatiosubjektiin. Kantaverkkoa pitkin siirrettiin yhteensä 498 miljardia kWh, joka oli 3 prosenttia edellisvuotta enemmän. Yhtiöllä on sähköasemillaan yhteensä 335 GVA muuntajakasiteettia 35-750 voltin jännitteille. Yhtiö kertoo olevansa muuntajakapasiteetiltaan ja siirtoverkkonsa pituuden puolesta maailman suurin pörssinoteerattu sähköverkkoyhtiö (vertaa Rosseti).


title: FSK JeES

text: Marraskuussa 2012 yhtiön osake-enemmistö (79,55 %) siirrettiin valtiollisen sähköverkkoyhtiö Rossetin yhteyteen, jolloin kantaverkkoyhtiö FSK JeES:stä tuli tytäryritys. Kaupan toteuttamiseksi Rosseti-yhtiö toteutti suunnatun osakeannin.


title: FSK JeES

text: Vaikka osake-enemmistö on Venäjän valtion hallinnassa Rosseti-yhtiön välityksellä, osalla FSK JeES:n osakkeista käydään kauppaa sekä Moskovan (MICEX-RTS) että Lontoon pörssissä (LSE).


title: Dante Frasnelli Tarter

text: Dante Frasnelli Tarter OSI (s. 6. tammikuuta 1925 Dardine, Italia) on italialaissyntyinen, Perussa uransa luonut roomalaiskatolinen piispa. Hänet vihittiin papiksi 6. heinäkuuta 1952 ja nimitettiin Huarín prelaatiksi sekä Urusin titulaaripiispaksi 3. elokuuta 1967. Piispaksi vihkiminen seurasi 1. marraskuuta. Pääkonsekraattorina toimi Carlos Maria Jurgens Byrne, jota avustivat Teodosio Moreno Quintana ja Orazio Ferrucio Ceól.


title: Dante Frasnelli Tarter

text: Frasnelli Tarter erosi titulaarihiippakunnan johdosta 30. marraskuuta 1977, mutta jatkoi toimintaansa Huarín prelaattina, kunnes jäi eläkkeelle 13. kesäkuuta 2001.


title: Dennis LaRue

text: Dennis LaRue (s. 14. heinäkuuta 1959, Savannah, Georgia) on yhdysvaltalainen jääkiekkotuomari. Hän aloitti NHL uransa kaudella 1990-1991 ja on ollut mukana tuomitsemassa vuosien 1988, 2002, 2006 ja 2010 talviolympialaiset jääkiekkoturnauksia.


title: Edmond-Marie-Henri Abelé

text: Edmond-Marie-Henri Abelé (4. maaliskuuta 1925 Châlons-sur-Marne – 27. syyskuuta 2017) oli ranskalainen roomalaiskatolinen piispa. Hänet vihittiin papiksi 21. lokakuuta 1951 ja nimitettiin Monacon hiippakunnan johtoon 27. kesäkuuta 1972. Piispaksi vihkiminen seurasi 15. lokakuuta. Pääkonsekraattorina toimi Gilles-Henri-Alexis Barthe, jota avustivat René-Joseph Piérard ja Angelo Raimondo Verardo.


title: Edmond-Marie-Henri Abelé

text: Abelé sai 1. joulukuuta 1980 nimityksen Dignen (-Riez-Sisteronin) hiippakunnan johtoon. Hän erosi tehtävistään piispana 2. kesäkuuta 1987.


title: Ridge Racer

text: Ridge Racer on sarja Namcon kehittämiä ja valmistamia ajopelejä eri pelikonsoleille. Sarjan ensimmäinen peli julkaistiin vuonna 1993.


title: Ridge Racer

text: Vuonna 2012 julkaistu "Ridge Racer Unbounded" on suomalaisen Bugbear Entertainmentin kehittämä peli. Peliin käytettiin Suomessa valmistettujen pelien kolmanneksi suurin budjetti. Kaikki pelin aiemmat versiot on tehty Japanissa.


title: Anna Lipponen

text: Anna Lipponen (s. 1983 Tampere) on suomalainen näyttelijä.


title: Anna Lipponen

text: Hän on tunnettu muun muassa kahvilanpitäjä Sara Erkkilän roolista TV2:n draamasarjassa Uusi päivä. Vuonna 2010 Lipponen teki Kaarina Koskelan roolin Timo Koivusalon elokuvassa Täällä Pohjantähden alla II.


title: Anna Lipponen

text: Anna Lipponen on valmistunut teatteritaiteen maisteriksi Tampereen yliopiston viestinnän, median ja teatterin yksiköstä vuonna 2009. Hän oli kiinnitettynä Vaasan kaupunginteatteriin vuosina 2008–2009 sekä Kotkan kaupunginteatteriin 2009–2010, kunnes ryhtyi freelanceriksi vuonna 2011.


title: Georges Marcel Émile Nicolas Perron

text: Georges Marcel Émile Nicolas Perron (s. 12. tammikuuta 1925 Chemillé) on ranskalainen, Djiboutissa toiminut roomalaiskatolinen piispa. Hän liittyi kapusiineihin 8. syyskuuta 1945 ja sai pappisvihkimyksen 29. kesäkuuta 1951. Hänet nimitettiin 21. marraskuuta 1992 Djiboutin hiippakunnan johtoon, ja piispaksi vihkiminen seurasi 14. maaliskuuta 1993. Pääkonsekraattorina toimi Jean Cuminal, jota avustivat Jean Pierre Marie Orchampt ja Giovanni Bernardo Gremoli.


title: Georges Marcel Émile Nicolas Perron

text: Perron jäi eläkkeelle 13. maaliskuuta 2001.


title: Māris Štrombergs

text: Māris Štrombergs (s. 10. maaliskuuta 1987) on latvialainen BMX-pyöräilijä ja kaksinkertainen olympiavoittaja. Vuoden 2008 kesäolympialaisissa hänestä tuli kaikkien aikojen ensimmäinen BMX racingin olympiavoittaja. Vuonna 2012 hän uusi olympiavoiton Lontoossa järjestetyissä kisoissa. Palatessaan vuoden 2012 olympialaisista häntä oli vastassa tuhansia faneja kotikylässään Valmierassa. Vuoden 2008 olympiaradan hän suoritti noin 36 sekunnissa ja 2012 olympiaradan 37,576 sekunnissa. Aiemmin vuonna 2008 hän voitti UCI BMX-racing -maailmanmestaruuden. Häntä valmentaa Ivo Lakuce. Hänen ensimmäinen valmentaja oli Raimond Csiesnisk.


title: Giorgio Bertin

text: Giorgio Bertin (s. 28. joulukuuta 1946 Galzignano) on italialainen, Djiboutissa toimiva roomalaiskatolinen piispa. Hänet vihittiin fransiskaanien papiksi 7. kesäkuuta 1975 ja nimitettiin Djiboutin hiippakunnan johtoon 13. maaliskuuta 2001. Piispaksi vihkiminen seurasi 25. toukokuuta. Pääkonsekraattorina toimi Silvano Maria Tomasi, jota avustivat Marco Dino Brogi ja Georges Marcel Émile Nicolas Perron.


title: Giorgio Bertin

text: Bertinin edeltäjä oli Perron.


title: Josef Doubrava

text: Josef Doubrava (29. helmikuuta 1852 Mnišek – 22. helmikuuta 1921) oli tšekkiläinen roomalaiskatolinen piispa. Hänet vihittiin papiksi Prahan arkkihiippakuntaan 16. heinäkuuta 1876 ja nimitettiin Hradec Královén hiippakunnan johtoon 22. kesäkuuta 1903. Piispaksi vihkiminen seurasi 29. kesäkuuta. Pääkonsekraattorina toimi Lev Skrbenský z Hřiště, jota avustivat Emanuel Jan Schöbel ja Martin Joseph Ríha.


title: Josef Doubrava

text: Doubrava kuoli 68-vuotiaana virassa. Hänen seuraajansa oli Karel Boromejský Kašpar.


title: Sabbatino Giani

text: Sabbatino Giani (5. maaliskuuta 1858 Ponte a Cappiano – 18. helmikuuta 1921) oli italialainen roomalaiskatolinen piispa. Hänet vihittiin papiksi 22. toukokuuta 1880 ja nimitettiin Livornon hiippakunnan johtoon 17. joulukuuta 1900. Piispaksi vihkiminen seurasi 21. joulukuuta. Pääkonsekraattorina toimi Lucido Maria Parocchi, jota avustivat Lorenzo Passerini ja Amilcare Tonietti.


title: Sabbatino Giani

text: Giani kuoli 62-vuotiaana virassa. Hänen seuraajansa oli Giovanni Piccioni.


title: Miesten Superpesiksen kausi 2013

text: Miesten Superpesiksen kausi 2013 on Superpesiksen 24. kausi. Kausi alkoi 17. toukokuuta. Miehet pelasivat Runkosarjan viimeisen kierroksen 6. elokuuta.


title: Miesten Superpesiksen kausi 2013

text: Miesten sarjaan osallistui kaudella 2013 täydet 12 joukkuetta. Hallitsevana mestarina kauteen läksi Sotkamon Jymy , joka onnistui myös uusimaan tittelinsä. Miesten sarjan ainoa uusi tulokas oli seinäjokinen JymyJussit, joka muodostui Nurmon Jymyn ja Seinäjoen Maila-Jussien edustusjoukkueiden yhdistyessä.


title: Miesten Superpesiksen kausi 2013

text: Itä–Länsi-ottelut pelattiin 12.–14. heinäkuuta Hyvinkäällä Pihkalan pesäpallostadionilla. Länsi voitti kaikki viisi ottelua. Miesten ottelu päättyi Lännen hyväksi 2–0 (2–1, 1–0) ja naisten ottelu 1–0 (2–2, 6–2). Näiden lisäksi Länsi voitti A-poikien, B-poikien sekä tyttöjen ottelun.


title: Miesten Superpesiksen kausi 2013

text: Runkosarjassa pisteitä jaettiin edellisiltä kausilta tutulla kaavalla: 2–0-voitosta saa kolme pistettä ja 1–0-voitosta kaksi. Jos ottelu on kahden jakson jälkeen tasan (0–0 tai 1–1), molemmat joukkueet saavat yhden pisteen. Tällöin ottelun voittaja ja toisen sarjapisteen saava joukkue ratkaistaan supervuorossa tai tämän jälkeen kotiutuslyöntikilpailussa.


title: Miesten Superpesiksen kausi 2013

text: Runkosarjassa tasapisteissä olevien joukkueiden keskinäinen paremmuus ratkaistiin kaavalla: 1) kolmen pisteen voitot, 2) voitetut ottelut, 3) kaikkien otteluiden juoksuero, 4) keskinäisten otteluiden voitot, 5) keskinäisten otteluiden pisteet, 6) keskinäisten otteluiden jaksoero, 7) keskinäisissä otteluissa voitettujen jaksojen määrä, 8) keskinäisten otteluiden juoksuero, 9) keskinäisissä otteluissa tehdyt juoksut, 10) kaikkien otteluiden jaksoero, 11) voitettujen jaksojen määrä, 12) kaikissa otteluissa tehdyt juoksut ja 13) arpa.


title: Miesten Superpesiksen kausi 2013

text: Miesten runkosarjassa pelattiin kaksinkertaisen sarjan (22 ottelua) lisäksi niin kutsutut valintakierrokset (2 ottelua). Lisäksi pelattiin kaksi paikallisottelukierrosta. Näin ollen otteluita tuli joukkueille yhteensä 26. Paikallisparit olivat: Alajärvi–Vimpeli, Hyvinkää–Kouvola, Joensuu–Kitee, Kankaanpää–Jyväskylä, Koskenkorva–Seinäjoki ja Sotkamo–Pattijoki.


title: Miesten Superpesiksen kausi 2013

text: Valintakierroksilla joukkueet valitsivat vastustajan itselleen kahteen otteluun. Ensimmäisenä valitsi runkosarjan kevätkierroksen (n. puolet otteluista pelattu) jälkeen huonoimmin menestynyt joukkue, joka sai valita haluamansa vastustajan sekä sen, kumman kotikentällä pelattiin valintakierrosten ensimmäinen ottelu. Tämän jälkeen valintavuorossa oli jäljellä olevista joukkueista heikoiten sijoittunut. Tätä jatkettiin, kunnes kaikki otteluparit ovat selvillä. Valintavuorot ratkaistaan joukkueiden valintapäivään mennessä pelattujen otteluiden mukaan seuraavassa järjestyksessä: 1) pistekeskiarvo ottelua kohden, 2) kolmen pisteen voitot ottelua kohden, 3) voitetut ottelut ottelua kohden, 4) kaikkien otteluiden juoksuero ja 5) arpa.


title: Miesten Superpesiksen kausi 2013

text: Runkosarjan päätyttyä kahdeksan parasta joukkuetta pääsivät pudotuspeleihin. Puolivälierät, välierät ja loppuottelut pelataan paras viidestä -järjestelmällä ja pronssiottelut paras kolmesta. Joka kierroksella runkosarjassa parhaiten sijoittunut joukkue kohtaa heikoimmin sijoittuneen, ja kotietu on aina paremmin sijoittuneella.


title: Miesten Superpesiksen kausi 2013

text: Runkosarjassa yhdeksänneksi sijoittuneen joukkueen kausi päättyi runkosarjaan. Runkosarjan viimeiseksi jäänyt joutui puolestaan suoraan sarjakarsintaan Ykköspesiksen parasta joukkuetta vastaan (kotietu ykköspesisjoukkueella). Runkosarjassa sijoille 10–11 sijoittuneet pelaavat alemmat pudotuspelit paras viidestä -järjestelmällä. Otteluparin häviäjä joutuu karsintaan ykköspesiksen toiseksi parasta joukkuetta vastaan (kotietu superpesisjoukkueella).


title: Miesten Superpesiksen kausi 2013

text: Valintakierrokset pelattiin otteluparein: Kankaanpää–Jyväskylä, Alajärvi–Kitee, Kouvola–Hyvinkää, Joensuu–Koskenkorva, Seinäjoki–Pattijoki ja Vimpeli–Sotkamo ("valitsijajoukkue ilmoitettu ensin").


title: Bhodžpurin kieli

text: Bhodžpurin kieli (भोजपुरी, "bhojpuri") on indoiranilaisiin kieliin kuuluva kieli, jota puhutaan Intiassa Biharin ja Jharkhandin osavaltioissa sekä osassa Uttar Pradeshia. Lisäksi sitä puhuu vähemmistö Guyanassa, Surinamessa, Fidžillä, Trinidad ja Tobagolla sekä Mauritiuksella. Koska bhodžpurin kieli on hyvin lähellä hindin kieltä, jotkut kielitieteilijät pitävät bhodžpuria sen murteena.


title: Bhodžpurin kieli

text: Bhodžpurin kieli on läheistä sukua maithilin ja magahin kielille. Yhdessä ne muodostavat biharin kieliryhmän, jotka ovat osa itäisiä indoarjalaisia kieliä, jotka sisältävät myös bengalin ja orijan kielet. Bhodžpurin kielellä oli vuonna 1997 Intiassa noin 25 miljoonaa puhujaa. Vuonna 2001 Nepalissa sitä puhui 1,7 miljoonaa henkeä ja Mauritiuksella 340 000 (2001). Nämä arviot ovat kuitenkin epätarkkoja, sillä Biharissa ja Jharkhandissa suurin osa väestöstä osaa bhodžpurin kieltä, eli noin 130 miljoonaa ihmistä. Lisäksi Uttar Pradeshin osavaltiossa sitä puhuu vielä 40 miljoonaa ihmistä, sillä suurin osa sen asukkaista käyttää bhodžpurin kieltä jokapäiväisessä elämässään. Jotkut arvioivat, että bhodžpurin kieltä puhuu yhteensä noin 125 miljoonaa ihmistä.


title: Bhodžpurin kieli

text: Bhodžpurin kielellä kirjoitti muun muassa tunnettu kirjailija ja tutkija Rahul Sankrityayan (1893–1963).


title: Seppä Laurin patsas

text: Seppä Laurin patsas on Salon jokirannassa sijaitseva taiteilija Ben Renvallin tekemä patsas, joka valmistui vuonna 1963. Se esittää seppä Lauria, joka perimätiedon mukaan oli Salon ensimmäinen nimeltä tunnettu asukas. Patsaasta on kadonnut aikojen myötä osa hevosenkengästä, mutta katoamisvuodesta ei ole tietoa. Patsaan suunnasta on tehty kuntalaisaloite sen kääntämiseksi torin suuntaan tai kirjaston suuntaan, mutta päätös odottaa toistaiseksi kunnan talouden kohentumista. Vapunaattona patsas saa oman lakin.


title: BMX-racing

text: BMX-racing on BMX-polkupyörillä ajettava kilpailulaji, joka on vuodesta 2008 kuulunut olympiakisalajeihin. Racing-radat ovat kopioita motocross-radoista, mutta pyörille sopivammassa, pienemmässä muodossa. Näillä radoilla ajetaan aikaa ja toisia kilpailijoita vastaan, eikä tehdä temppuja.


title: BMX-racing

text: BMX-racingissa lähdetään yleensä kahdeksan hengen lähtöportista. Sen jälkeen kisaajat ajavat vastakkaisilla puolilla kummuissa ja ensimmäinen maalissa on voittaja. BMX-kilpapyörässä on 20- tai 24-tuumaiset renkaat. 20-tuumaiset renkaat ovat yleisimpiä, joskin olympialaisissa ajetaan 24-tuumaisilla. 24-tuumaiset renkailla ajetaan myös todella kovaa isommasta rengaskoosta huolimatta. BMX-kilpapyörässä on vain takajarru siksi, että nopeassa kisassa voi vahingossa painaa etujarrua ja lentää esimerkiksi tangon yli. Lisäksi pyöräkin on hieman kevyempi kuin streetpyörä. Kilpailuissa käytetään fullfacekypärää. Sen kanssa käytetään yleensä ajolaseja. Jos kaatuu eikä tapahdu suurta vahinkoa, pitää ajaa rata kuitenkin loppuun.


title: Søren Thorborg

text: Søren Frederik Thorborg (10. maaliskuuta 1889 Barrit – 31. heinäkuuta 1978 Gilleleje) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaisen järjestelmän joukkuevoimistelussa.


title: Hangin’ Tough

text: Hangin’ Tough on New Kids on the Blockin toinen studioalbumi vuodelta 1988.


title: Hangin’ Tough

text: Albumi on yhtyeen läpimurtolevy, jonka julkaisun jälkeen yhtyeestä tuli todella suosittu maailmanlaajuisesti. Singleinä albumilta on julkaistu kappaleet "You Got It (The Right Stuff)", "Cover Girl", "Please Don't Go Girl", "What'cha Gonna Do (About It)", "I'll Be Loving You (Forever)", sekä "Hangin’ Tough". Albumin nimikappaleen vuonna 1989 julkaistu singleversio sisälsi rajumman version kappaleesta, jolla oli mm. säröllä maustettuja sähkökitaroita. Kyseisen uudelleenmiksauksen kappaleeseen teki yhtyeen tuottaja, Maurice Starr.


title: Hangin’ Tough

text: Kaikki kappaleet kirjoittanut Maurice Starr, ellei toisin mainittu.


title: Oscar Olstad

text: Hans Oscar Olsen Olstad (23. kesäkuuta 1887 Tune – 2. huhtikuuta 1977 Tune) oli norjalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia ruotsalaisen järjestelmän joukkuevoimistelussa.


title: István Herczeg

text: István Herczeg (7. joulukuuta 1887 Apátfalva – 3. heinäkuuta 1949 Szatymaz) oli unkarilainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa joukkuevoimistelussa.


title: Ödön Téry

text: Ödön Téry (8. heinäkuuta 1890 Budapest, Unkari – 7. kesäkuuta 1981 Belvedere, Etelä-Carolina, Yhdysvallat) oli unkarilainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa joukkuevoimistelussa.


title: Peder Marcussen

text: Peder Andreas Marinus Marcussen (26. marraskuuta 1894 Guldager – 16. joulukuuta 1972 Esbjerg) oli tanskalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa vapaan järjestelmän joukkuevoimistelussa.


title: Håkon Endreson

text: Håkon Riofe Endreson (16. helmikuuta 1891 Vestre Aker – 18. maaliskuuta 1970 Bærum) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa.


title: Ladislav Dluhoš

text: Ladislav Dluhoš (s. 6. lokakuuta 1965 Čeladná, Tšekkoslovakia) on tšekkiläinen entinen mäkihyppääjä, joka kilpaili maaiilmancup-tasolla vuosina 1984–1995. Hän voitti MM-kisoissa kaksi joukkuekilpailun pronssimitalia, vuosina 1984 ja 1989. Vuonna 1989 hän lisäksi sijoittui henkilökohtaisessa suurmäen kilpailussa kuudenneksi ja normaalimäessä 11:nneksi.


title: Ladislav Dluhoš

text: Dluhošin paras sijoitus olympialaisissa oli joukkuemäen neljäs sija vuonna 1988 Calgaryssa. Henkilökohtaisissa kilpailuissa hän oli Sarajevossa 1984 suurmäessä kahdestoista, Calgaryssa 1988 molemmissa kilpailuissa neljästoista. Lentomäen maailmanmestaruuskilpailuissa hän sijoittui neljänneksi 1986 ja viidenneksi 1985.


title: Ladislav Dluhoš

text: Maailmancupissa Dluhoš sijoittui toiseksi Sapporon normaalimäessä helmikuussa 1985 ja tammikuussa 1986 sekä Harrachovin suurmäessä tammikuussa 1990. Kolmas hän oli Engelbergin suurmäessä helmikuussa 1985, Liberecin suurmäessä tammikuussa 1986 ja Harrachovin suurmäessä tammikuussa 1989. Kokonaiskilpailussa hän sijoittui kymmenenneksi kaudella 1985–1986.


title: Amilcare Tonietti

text: Amilcare Tonietti (24. kesäkuuta 1847 Rio Marino – 22. maaliskuuta 1927) oli italialainen roomalaiskatolinen arkkipiispa. Hänet vihittiin papiksi 23. syyskuuta 1871 ja nimitettiin Massa Carraran hiippakunnan johtoon 25. marraskuuta 1887. Piispaksi vihkiminen seurasi 8. joulukuuta. Pääkonsekraattorina toimi Raffaele Monaco La Valletta.


title: Amilcare Tonietti

text: Tonietti sai 12. kesäkuuta 1893 nimityksen Montalcinon piispaksi, mutta hän erosi tehtävistään 25. syyskuuta 1899, jolloin hänet nimitettiin Tyanan titulaariarkkipiispaksi.


title: The Plimsouls

text: The Plimsouls oli yhdysvaltalainen rockyhtye, joka perustettiin Paramountissa, Los Angelesissa vuonna 1978. Yhtyeen johtohahmona toimi laulaja-lauluntekijä ja kitaristi Peter Case. Yhtye hajosi vuonna 1983, mutta on tehnyt lukuisia comebackeja sen jälkeen.


title: Thomas Graham Rose

text: Thomas Graham Rose (s. 23. joulukuuta 1951 Evander) on eteläafrikkalainen roomalaiskatolinen piispa. Hänet vihittiin papiksi Johannesburgin hiippakuntaan 12. joulukuuta 1980 ja nimitettiin Dundeen hiippakunnan johtoon 13. kesäkuuta 2008. Piispaksi vihkiminen seurasi 30. elokuuta. Pääkonsekraattorina toimi Wilfrid Fox Napier, jota avustivat Buti Joseph Tlhagale ja James Patrick Green.


title: Jacques Tukumbé Nyimbusède Anyilunda

text: Jacques Tukumbé Nyimbusède Anyilunda (s. 1946 Kandé) on togolainen roomalaiskatolinen piispa. Hänet vihittiin papiksi 5. heinäkuuta 1973 ja nimitettiin Dapaongin hiippakunnan johtoon 3. joulukuuta 1990. Piispaksi vihkiminen seurasi 13. huhtikuuta 1991. Pääkonsekraattorina toimi Barthélemy-Pierre-Joseph-Marie-Henri Hanrion, jota avustivat Philippe Fanoko Kossi Kpodzro ja Chrétien Matawo Bakpessi.


title: Peter Paul Yelezuome Angkyier

text: Peter Paul Yelezuome Angkyier (s. 26. marraskuuta 1961) on ghanalainen roomalaiskatolinen piispa. Hänet vihittiin papiksi Tamalen arkkihiippakuntaan 15. elokuuta 1992 ja inkardinoitiin Damongon hiippakuntaan, kun se perustettiin 3. helmikuuta 1995. Angkyier sai 17. joulukuuta 2010 nimityksen Damongon piispaksi, ja hänet konsekroi 25. maaliskuuta 2011 Philip Naameh, jota avustivat Paul Bemile ja Gabriel Justice Yaw Anokye.


title: Tauno Vartia

text: Tauno Ilmari Vartia (2. kesäkuuta 1907 Sääksmäki – 8. helmikuuta 1977 Turku) oli suomalainen agronomi, maanviljelijä ja kansanedustaja.


title: Tauno Vartia

text: Vartia toimi eri tehtävissä Maataloustuottajain keskusliitossa ja Maaseudun Tulevaisuus -lehdessä vuosina 1934–1941 ja työskenteli vuodesta 1945 maanviljelijänä Alastarolla Loimaan seudulla.


title: Tauno Vartia

text: Kansanedustajana Vartia toimi vuosina 1966–1975 edustaen Turun läänin eteläistä vaalipiiriä ja kuului Kansallisen Kokoomuksen eduskuntaryhmään, jossa toimi myös varapuheenjohtajana.


title: Tauno Vartia

text: Loimaan seudun kokoomuslaisena maanviljelijäkansanedustajana Tauno Vartia seurasi pöytyäläistä Kalle Sauraa ja hänen jälkeensä kokoomuksen viljelijäkansanedustajana samalta alueelta jatkoi loimaalainen Heikki Perho.


title: Gabriel Justice Yaw Anokye

text: Gabriel Justice Yaw Anokye (s. 27. toukokuuta 1960) on ghanalainen roomalaiskatolinen arkkipiispa. Hänet vihki papiksi Kumasin hiippakuntaan Peter Kwasi Sarpong 16. heinäkuuta 1988, ja hänet nimitettiin Kumasin vihkipiispaksi sekä Cellae in Mauretanian titulaaripiispaksi 30. lokakuuta 2003. Piispaksi vihkiminen seurasi 17. tammikuuta 2004. Pääkonsekraattorina toimi Sarpong, jota avustivat George Kocherry ja Gregory E. Kpiebaya.


title: Gabriel Justice Yaw Anokye

text: Yaw Anokye sai 26. maaliskuuta 2008 nimityksen Obuasin piispaksi ja 15. toukokuuta 2012 Kumasin arkkipiispaksi.


title: George Kocherry

text: George Kocherry (s. 4. helmikuuta 1945 Changanacherry) on intialainen roomalaiskatolinen arkkipiispa, joka on luonut uran kirkon diplomaattisissa tehtävissä.


title: George Kocherry

text: Kocherry sai pappisvihkimyksensä 26. kesäkuuta 1974, ja hänet nimitettiin Othonan titulaariarkkipiispaksi sekä apostoliseksi nuntiukseksi Ghanaan ja Togoon 10. kesäkuuta 2000. Piispaksi vihkiminen seurasi 21. elokuuta. Pääkonsekraattorina toimi Joseph Powathil, jota avustivat George Valiamattam ja Joseph Pallikaparampil.


title: George Kocherry

text: Vuonna 2002 Kocherry erosi nuntiuksen tehtävistä Togossa, mutta hän jatkoi toimintaansa Ghanassa, kunnes sai 22. joulukuuta 2007 uuden nimityksen apostoliseksi nuntiukseksi Zimbabween.


title: George Valiamattam

text: George Valiamattam (s. 16. syyskuuta 1938 Kodencherry) on intialainen syyrialais-malabarilaiskatolinen arkkipiispa. Hänet vihittiin papiksi 30. marraskuuta 1963 ja nimitettiin Tellicherryn eparkian johtoon 18. helmikuuta 1989. Hänet konsekroi piispaksi 1. toukokuuta Antony Padiyara, jota avustivat Joseph Powathil ja Sebastian Valloppilly.


title: George Valiamattam

text: 18. toukokuuta 1995 Tellicherrysta tuli arkkieparkia ja Valiamattamista sen arkkipiispa.


title: George Valiamattam

text: Valiamattamilla on teologian tohtorin arvo Rooman Paavillisesta gregoriaanisesta yliopistosta (1967).


title: Sebastian Valloppilly

text: Mar Sebastian Valloppilly (4. elokuuta 1911 Kudakkachira – 4. huhtikuuta 2006) oli intialainen syyrialais-malabarilaiskatolinen piispa. Hänet vihittiin papiksi 24. elokuuta 1945 ja nimitettiin Tellicherryn eparkian (nyk. arkkieparkia) johtoon 16. lokakuuta 1955. Piispaksi vihkiminen seurasi 8. tammikuuta 1956. Pääkonsekraattorina toimi Eugène-Gabriel-Gervais-Laurent Tisserant, jota avustivat Sergio Pignedoli ja Benigno Luciano Migliorini.


title: Sebastian Valloppilly

text: Valloppilly osallistui Vatikaanin toiseen kirkolliskokoukseen. Hän jäi eläkkeelle 18. helmikuuta 1989.


title: Kalervo Saura

text: Kaarlo Kalervo (Kalle) Saura (vuoteen 1929 "Selenius", 4. huhtikuuta 1896 Pöytyä – 27. tammikuuta 1981 Pöytyä) oli suomalainen maanviljelijä ja poliitikko.


title: Kalervo Saura

text: Koulutukseltaan Saura oli agrologi ja työskenteli vuosina 1922–1929 maatalousneuvonnan tehtävissä Varsinais-Suomessa ja vuodesta 1927 maanviljelijänä Pöytyällä. Vuosina 1943–1945 hän toimi Varsinais-Suomen maataloustuottajien liiton toiminnanjohtajana.


title: Kalervo Saura

text: Kansanedustajana Saura toimi vuosina 1955–1966 Turun läänin eteläisestä vaalipiiristä ja kuului Kansallisen Kokoomuksen eduskuntaryhmään, jossa toimi myös varapuheenjohtajana. Pöytyän kunnanvaltuustossa hän toimi puheenjohtajana. Presidentin valitsijamiehenä hän oli vuosina 1956 ja 1962. Kunnallisneuvoksen arvo Kalervo Sauralle myönnettiin vuonna 1957.


title: Kalervo Saura

text: Loimaan seudulta valittuina Kansallista kokoomusta edustaneina maanviljelijäkansanedustajina Kalervo Sauraa seurasivat vuosina 1966–1975 alastarolainen Tauno Vartia ja vuosina 1975–1991 loimaalainen Heikki Perho.


title: Netvisor

text: Visma Netvisor on sähköisen taloushallinnon ohjelmistopalvelu, joka yhdistää taloushallinnon ja yritysten liiketoimintaprosessit pilvipalveluna. Sillä voidaan esimerkiksi hallita myynnit, ostot, henkilöstöhallinta, asiakkuudenhallinta, johdon raportointi ja kirjanpito. Visma Netvisoria on kehitetty yli 10 vuotta. Palvelua käyttää noin 17 000 erikokoisia yritystä lähes kaikilta toimialoilta ja yli 500 tilitoimistoa Suomessa. Visma Netvisor kuuluu Visma Solutions Oy:n päätuotteisiin.


title: Netvisor

text: Netvisorin kehitys alkoi Markku Nylundin hankkeena hänen opiskellessaan Lappeenrannan teknillisessä yliopistossa. Vuonna 2000 Nylund tutustui yhteisen tuttavansa kautta Mikko Saajanlehtoon, Bittivision perustajaan, minkä seurauksena Netvisor Oy fuusioitiin Bittivisioon. Ensimmäinen versio Netvisor-palvelusta julkaistiin vuonna 2002. Pari vuotta myöhemmin Cap Gemini Ernst & Young osti Bittivisio Oy:n liiketoiminnan. Kuitenkin jo vuonna 2005 Netvisor-liiketoiminta siirtyi Passeli Ohjelmat Oy:n taustalla olleiden Porilaisveljesten Heikki ja Mika Taipaleen Solanum-konsernin omistukseen. Uuden kaupan myötä Netvisor alkoi toimia nimellä Netvisor Oy ja sai vastata omasta kehityksestään ja markkinoinnistaan. Taipaleiden myydessä Solanum-konsernin Vismalle lokakuussa 2011 Netvisor Oy oli taloushallinnon SaaS-palveluiden markkinajohtaja Suomessa. Vuoden 2012 lopulla yrityksen nimi muutettiin Visma Solutions Oy:ksi, joka tarjoaa Netvisoria pilvipalveluna.


title: Tatu Kolehmainen (painija)

text: David ”Tatu” Kolehmainen (9. lokakuuta 1885 Pielavesi – 7. huhtikuuta 1918 Lempäälä) oli suomalainen painija.


title: Tatu Kolehmainen (painija)

text: Helsingin Jyryä edustanut Kolehmainen osallistui vuoden 1912 Tukholman olympialaisten kreikkalais-roomalaisen painin 67,5 kg:n sarjaan. Hän eteni kuudennelle kierrokselle Venäjän Oskar Kapluria vastaan, mutta molemmat hylättiin ottelussa liian passiivisen painin vuoksi. Suomalaisista paremmin Kolehmaisen sarjassa menestyi ainoastaan kultaa voittanut Emil Väre.


title: Tatu Kolehmainen (painija)

text: Epävirallisissa MM-kilpailuissa Helsingissä 1911 Kolehmainen oli ollut myös kuudes. Suomen mestaruudet hän voitti 1912 ja 1913. Sarja oli 66,5 kiloa, joka oli tuolloin SM-painien alin painiluokka. Vuonna 1914 hän siirtyi ammattipainijaksi riitannuttuaan seuransa Helsingin Jyryn kanssa.


title: Tatu Kolehmainen (painija)

text: Suomen sisällissodassa 1918 Kolehmainen taisteli punaisten puolella kuuluisassa Jyryn komppaniassa ja kaatui Lempäälän Leukamaassa käydyissä taisteluissa 7. huhtikuuta. Hän oli ainut punaisten puolella sisällissodassa kuollut olympiaurheilija.


title: Benigno Luciano Migliorini

text: Benigno Luciano Migliorini (6. lokakuuta 1881 Malo – 1. heinäkuuta 1962) oli italialainen roomalaiskatolinen arkkipiispa. Hänet vihittiin fransiskaanien papiksi 26. heinäkuuta 1904 ja nimitettiin Palestrinan suburbikaarisen hiippakunnan vihkipiispaksi sekä Leten titulaaripiispaksi 20. helmikuuta 1937. Piispaksi vihkiminen seurasi 7. maaliskuuta. Pääkonsekraattorina toimi Angelo Maria Dolci, jota avustivat Giovanni Maria Emilio Castellani ja Camillo Vittorino Facchinetti.


title: Benigno Luciano Migliorini

text: Migliorini sai 19. heinäkuuta 1941 nimityksen Rietin (-S. Salvatore Maggioren) piispaksi ja 13. maaliskuuta 1951 Lanciano e Ortonan (nyk. Lanciano-Ortona) arkkipiispaksi. Hän kuoli jälkimmäisessä virassa 80-vuotiaana.


title: Delio Lucarelli

text: Delio Lucarelli (s. 24. marraskuuta 1939 Fano) on italialainen roomalaiskatolinen piispa. Hänet vihittiin papiksi 29. kesäkuuta 1965 ja nimitettiin Rietin (-S. Salvatore Maggioren) hiippakunnan johtoon 30. marraskuuta 1996. Piispaksi vihkiminen seurasi 6. tammikuuta 1997. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.


title: Chrétien Matawo Bakpessi

text: Chrétien Matawo Bakpessi (1924 Yadé – 27. huhtikuuta 1992) oli togolainen roomalaiskatolinen piispa. Hänet vihittiin papiksi 21. joulukuuta 1952 ja nimitettiin Sokodén hiippakunnan johtoon 9. elokuuta 1965. Piispaksi vihkiminen seurasi 5. joulukuuta. Pääkonsekraattorina toimi Grégoire-Pierre XV Agagianian, jota avustivat Robert-Casimir Tonyui Messan Dosseh-Anyron ja Jérôme-Théodore Lingenheim.


title: Chrétien Matawo Bakpessi

text: Bakpessi kuoli virassa. Lingenheim oli ollut hänen edeltäjänsä, ja hänen seuraajakseen nimitettiin Ambroise Kotamba Djoliba.


title: Hiihdon Suomen-mestaruuskilpailut 1977

text: Hiihdon Suomen-mestaruuskilpailut järjestettiin vuonna 1977 Vehkalahdella tammikuun lopulla, Joutsassa helmikuun puolivälissä sekä Rukalla ja Ounasvaaralla maaliskuun lopussa. Miesten 30 kilometriä ja naisten 10 kilometriä piti alun perin hiihtää Joutsassa, mutta yli 20 asteen pakkasen vuoksi kilpailut siirrettiin Rukalle ja Ounasvaaralle. Vuoden 1977 SM-hiihdoissa oli ensimmäistä kertaa ohjelmassa naisten 20 kilometrin hiihto.


title: Hiihdon Suomen-mestaruuskilpailut 1977

text: Kilpailu käytiin Vehkalahdella.


title: Hiihdon Suomen-mestaruuskilpailut 1977

text: Kilpailu käytiin Rukalla. Liljeroosin voittoa pidettiin yllätyksenä.


title: Hiihdon Suomen-mestaruuskilpailut 1977

text: Kilpailu käytiin Joutsassa.


title: Hiihdon Suomen-mestaruuskilpailut 1977

text: Kilpailu käytiin Ounasvaaralla.


title: Lydia Lagus

text: Lydia Alfonsina Lagus (26. syyskuuta 1853 Isokyrö – 27. kesäkuuta 1928 Karkku) oli suomalainen sopraano.


title: Lydia Lagus

text: Lydia Laguksen vanhemmat olivat lukkari Clas Wilhelm Lagus (1807–1880) ja Gustava Elisabet Berlin (1814–1878).


title: Lydia Lagus

text: Lagus aloitti opintonsa Jyväskylän seminaarissa syksyllä 1871. Hän ystävystyi samassa koulussa opiskelleen, varhaisen suomeksi kirjoittaneen naislyyrikon Isa Aspin kanssa. Asp kuoli seuraavan vuoden marraskuussa. Lagus keskittyi säveltaiteeseen ja muutti Helsinkiin, missä hänet kiinnitettiin 1873 perustetun Suomalaisen oopperan laulajattareksi. Hän debytoi N. T. Hauptnerin teoksessa "Laululintunen".


title: Lydia Lagus

text: Lagus pääsi nopeasti yleisön suosioon ja teki laajan kiertueen, joka ulottui Pietariin asti. Kiertueen jälkeen hän opiskeli puolitoista vuotta Wienissä ja myöhemmin myös Italiassa. Laguksen myöhempiä roolitehtäviä olivat muun muassa Pamina "Taikahuilussa", Donna Anna "Don Giovannissa" ja nimirooli "Lucrezia Borgiassa". Terveysongelmat alkoivat haitata hänen uraansa, jonka hän lopetti tyystin vuonna 1885.


title: Lydia Lagus

text: Vuonna 1886 Lagus avioitui lapsuudenystävänsä piispa Johan Rudolf Forsmanin kanssa. Oopperalaulaja Tellervo Killinen oli hänen sisarentyttärensä.


title: Filippiinienlepinkäinen

text: Filippiinienlepinkäinen ("Lanius validirostris") on lepinkäisten heimoon kuuluva varpuslintu.


title: Filippiinienlepinkäinen

text: Filippiinienlepinkäistä tavataan kotoperäisenä Filippiineillä. Laji esiintyy laikuttaisesti, ja sen on kuvattu olevan harvinainen. Filippiinienlepinkäinen on luokiteltu silmälläpidettäväksi.


title: Filippiinienlepinkäinen

text: Filippiinienlepinkäinen elää vuoristometsien aukkopaikoilla yli 1 000 metrin korkeudella merenpinnasta.


title: Bruno Böök

text: Bruno Wilhelm Böök (13. toukokuuta 1852 Padasjoki – 10. joulukuuta 1883 Viipuri) oli suomalainen näyttelijä ja suomenkielisen näyttämötaiteen varhaisia ensirakastajia. Hän kunnostautui eritoten perustyypiltään koomisten hahmojen tulkitsijana.


title: Bruno Böök

text: Bruno Böökin isä oli Padasjoen kruununnimismies ja Alhon kartanon omistaja Thure Wilhelm Böök (1815–1871). Hänen äitinsä oli Uudessakaarlepyyssä syntynyt opettaja Carolina Forssell (1825–1898). Böök syntyi seitsenlapsisen sisarussarjan esikoiseksi; vuosina 1853–1864 hän sai neljä veljeä ja kaksi siskoa. Eräs heistä oli kirjailija Albert Theodor Böök (1858–1943).


title: Bruno Böök

text: Böök opiskeli Helsingin Normaalikoulussa ja liittyi vastaperustettuun Suomalaiseen Teatteriin vuonna 1873. Miellyttävän näköiseksi ja vartaloltaan miehekkääksi luonnehdittu Böök aloitti uransa koomisissa tehtävissä ja eteni vähitellen kohti ensirakastajan rooleja, joihin hänen äänensä ei tosin ollut aina riittävän heleäsointinen. Hän näytteli useissa klassikkokappaleissa ja suomalaisissa uutuuksissa, kuten Minna Canthin maalaisdraamassa "Roinilan talossa". Erityisen hyvin aikalaisyleisön mieleen jäi Böökin tulkinta Bothwellista näytelmässä "Maria Stuart". Böök näytteli myös Wienissä ja teki vaikutuksen sikäläiseen yleisöön runollisella taiteellaan. Yhdessä Ida Aalbergin kanssa Böök muodosti suositun näyttelijäparin, monet uskoivat heidän olevan pariskunnan myös yksityiselämässään.


title: Kruununpuisto (Hyvinkää)

text: Kruununpuisto on kaupunginosa Hyvinkäällä. Se sijaitsee noin 2 kilometrin päässä Hyvinkään keskustasta. Kaupunginosassa sijaitsee myös Hyvinkään paloasema, joka siirrettiin pois keskustasta kauppakeskus Willan tieltä.


title: Belaruskali

text: Belaruskali () on Valko-Venäjän suurimpiin osakeyhtiöihin kuuluva, erityisesti kaliumlannoitteistaan tunnettu kaivosyhtiö. Yrityksen keskeisimmät kaivokset sijaitsevat Minskin alueen eteläosassa Salihorskissa. Tämä vuonna 1958 perustettu kaivoskaupunki on kasvanut erityisesti kaupungin pohjoispuolella sijaitsevien Belaruskalin ja sen edeltäjien kaliumsuolakaivosten (KCl) seurauksena. Yhtiö on 18 700 työntekijällään (2012) seudun ylivoimaisesti suurin työnantaja.


title: Belaruskali

text: Belaruskalin omistaa Valko-Venäjän valtio öljy- ja kemianalan valtiokonserninsa Belneftehimin välityksellä. Kaivosteollisuusyritys Belaruskali vie suuren osan kaliumlannoitetuotannostaan ulkomaille ja kannattava yhtiö on siksi merkittävä Valko-Venäjän kansantaloudelle. Viennistä vastaa venäläisen Uralkalin kanssa perustettu yhteisyritys. Alallaan Belaruskali on IVY-maiden suurimpia ja maailmanlaajuisestikin merkittävä lannoitetuottaja, venäläisen Uralkalin ja parin muun suurtuottajan kanssa. Yhtiö oli selvästi Valko-Venäjän eniten voittoa tuottanut yritys vuonna 2012: koko vuoden voitto oli 6 700 miljardia Valko-Venäjän ruplaa, josta enemmistö kirjattiin alkuvuodelta. Valko-Venäjän keskuspankin vuoden 2012 lopun vaihtokursseilla voitto oli 591 miljoonaa euroa. Vuositason voitto oli kaksi kertaa suurempi kuin seuraavaksi eniten voitollisella valkovenäläisellä julkisen sektorin osakeyhtiöllä, öljynjalostamo Naftanilla.


title: Belaruskali

text:
Yhtiö on kasvattamassa tuotantoaan vuoden 2011 määrästä eli 8,8 miljoonasta tonnista. Yhtiö pyrkii tuottamaan 11 miljoonaa tonnia vuonna 2013. Belaruskali valmistelee myös kokonaan uuden, Homelin alueen Petrykaun löydösalueen avaamista. Yhtiö tavoittelee 1,5 miljoonan tonnin tuotantoa uudelta alueelta vuonna 2019. Turvatakseen lannoitekuljetuksien sujuvuutta, yhtiö on hankkinut osuuden esimerkiksi liettualaisen Klaipėdan sataman irtotavaraterminaalista. Emoyhtiö Belneftehim pyrkii puolestaan edistämään Latvian kautta vievien kuljetusreittien toimivuutta.
Kaivostoiminnan seurauksena Salihorskin pohjoispuolelle on muodostunut kolme noin 100 metriä korkeaa kaivosjätevuorta, jotka näkyvät kauas.


title: Pita (täsmennyssivu)

text: Pita voi tarkoittaa seuraavia asioita:


title: Kiinanisolepinkäinen

text: Kiinanisolepinkäinen ("Lanius sphenocercus") on lepinkäisten heimoon kuuluva varpuslintu.


title: Kiinanisolepinkäinen

text: Kiinanisolepinkäistä tavataan Itä-Aasiassa. Sen levinneisyysalue on hyvin suuri, mutta lajin on kuvattu olevan epätavallinen. Kiinanisolepinkäinen on luokiteltu elinvoimaiseksi.


title: Etelänkylälepinkäinen

text: Etelänkylälepinkäinen ("Lanius collaris") eli aiemmalta nimeltään kylälepinkäinen on lepinkäisten heimoon kuuluva varpuslintu.


title: Etelänkylälepinkäinen

text: Etelänkylälepinkäistä tavataan suuressa osassa Saharan eteläpuolista Afrikkaa. Siitä tunnetaan 7 alalajia, joita tavataan eri alueilla. Etelänkylälepinkäisen kokonaispopulaatiota ei tiedetä, mutta sen on kuvattu olevan yleinen, ja se on luokiteltu elinvoimaiseksi.


title: Etelänkylälepinkäinen

text: Etelänkylälepinkäinen elää monenlaisissa ympäristöissä, mutta suosii avoimia alueita, kuten savanneja, avoimia metsiä ja ruohoalueita.


title: Etelänkylälepinkäinen

text: Etelänkylälepinkäinen on yksiavioinen. Naaras hoitaa pesän rakentamisen pääasiassa yksin. Se rakentaa kuppimaisen pesän pääasiassa kasvinosista pensaaseen tai pieneen puuhun. Rakentaminen kestää 2–5 päivää. Naaras munii yleensä 3–4 munaa, joita se hautoo pääasiassa yksin 12–16 päivää. Pääasiassa naaras ruokkii poikasia ensimmäisen viikon ajan, jonka jälkeen koiras vähitellen ottaa enemmän vastuuta poikasista. Etelänkylälepinkäinen pesii yleensä 2–3 kertaa vuodessa.


title: Etelänkylälepinkäinen

text: Kylälepinkäinen on yksi pesäloisivan jakobiinikäen isäntälajeista.


title: Etelänkylälepinkäinen

text: Etelänkylälepinkäinen käyttää ravinnokseen monenlaisia eläimiä, kuten selkärangattomia, lintuja ja niiden poikasia sekä pieniä nisäkkäitä. Yleensä se väijyy saalista istumalla paikallaan, josta se saaliin nähtyään syöksyy sen kimppuun. Etelänkylälepinkäinen varastoi osan saaliistaan piikkeihin.


title: Jānis Bulis

text: Jānis Bulis (s. 17. elokuuta 1950 Brigi) on latvialainen roomalaiskatolinen piispa. Hänet vihki papiksi Julijans Vaivods 22. toukokuuta 1977. Hänet nimitettiin Liepājan hiippakunnan johtoon 8. toukokuuta 1991, ja piispaksi vihkiminen seurasi 24. kesäkuuta. Pääkonsekraattorina toimi Francesco Colasuonno, jota avustivat Jānis Pujats, Jānis Cakuls ja Vilhelms Nukšs.


title: Jānis Bulis

text: Bulis sai 7. joulukuuta 1995 uuden nimityksen Rēzekne-Aglonan piispaksi.


title: Proventus

text: Proventus AB on ruotsalainen sijoitusyhtiö, joka on perustettu vuonna 1969. Se sijoittaa tyypillisesti keskikokoisiin eurooppalaisiin yrityksiin. Tyypillinen sijoitus sen salkussa oleviin yhtiöihin on yli kymmenen miljoonaa euroa. Se haluaa hallituspaikan niistä yrityksistä, joihin se sijoittaa. Kaikkiaan yhtiön hallitsemien varojen arvo toukokuussa 2013 oli noin 1,1 miljardia euroa, mistä noin 20% oli yrityksen omaa pääomaa.


title: Proventus

text: Proventus on ollut Brion pääomistaja vuodesta 2004. Artekin omistaja Proventus oli vuodesta 1992 vuoteen 2013. 2010-luvulla se on sijoittanut muun muassa Thomas Cookiin ja öljy-yhtiö Preem Corral Petroleumiin.


title: Proventus

text: Proventuksen rahoittajiin kuuluvat Nobel-säätiö, viisi suurta ruotsalaista eläkevakuutusyhtiötä ja suuria eläkekassoja kuten Ericssonin, Electroluxin ja Volvon eläkekassat.


title: Proventus

text: Proventuksen perusti Rober Weil.


title: Jānis Cakuls

text: Jānis Cakuls (s. 4. heinäkuuta 1926 Rudzati) on latvialainen roomalaiskatolinen piispa. Hänet vihki papiksi Riian arkkihiippakuntaan Peter Strods 18. syyskuuta 1949. Hänet nimitettiin 9. marraskuuta 1982 Riian ja Liepājan apostoliseksi koadjuuttorihallitsijaksi sekä Tinistan titulaaripiispaksi.


title: Jānis Cakuls

text: Cakulsin konsekroi 11. joulukuuta 1982 Julijans Vaivods, jota avustivat Kazimirs Dulbinskis ja Valerians Zondaks.


title: Jānis Cakuls

text: 23. toukokuuta 1990 Cakulsista tuli Riian ja Liepājan apostolinen hallitsija. 8. toukokuuta 1991 hän sai uuden nimityksen Riian vihkipiispaksi, jona hän toimi, kunnes erosi tehtävistään 18. kesäkuuta 1993.


title: Albert Hersoy

text: Albert Émile Reneld Hersoy (19. syyskuuta 1895 Hautmont – 24. heinäkuuta 1979 Maubeuge) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa joukkuevoimistelussa pronssia.


title: Jacob Erstad

text: Jacob tai Jakob Erstad (12. tammikuuta 1898 Bergen – 2. joulukuuta 1963 Bergen) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa.


title: Otto Johannessen

text: Otto Olavus Johannessen (25. heinäkuuta 1894 Bergen, Norja – 6. joulukuuta 1962 New York, New York, Yhdysvallat) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa.


title: Frithjof Sælen

text: Frithjof Olsen Sælen (5. elokuuta 1892 Bergen – 9. lokakuuta 1975 Bergen) oli norjalainen voimistelija ja olympiavoittaja. Hän oli mukana voittamassa vapaan järjestelmän joukkuevoimistelussa kultaa vuoden 1912 kesäolympialaisissa Tukholmassa. Lisäksi hän sai siinä joukkueineen hopeaa Antwerpenin kesäolympialaisissa 1920.


title: Harald Færstad

text: Harald Oliver Nikolai Færstad (2. joulukuuta 1889 Bergen – 10. heinäkuuta 1979 Bergen) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan järjestelmän joukkuevoimistelussa.


title: Pessenin ruuhi

text: Pessenin ruuhi on vanhin ajoitettu ruuhi, joka on valmistettu mesoliittisella kivikaudella. Radiohiiliajoitus sijoittaa sen 8040–7510 eaa. Ruuhta säilytetään Drenten museossa Assenin kaupungissa Hollannissa.


title: Pessenin ruuhi

text:
Ruuhi on valmistettu yhdestä mäntyisestä tukista kirveellä kovertamalla.
Ruuhen pituus on 2,98 metriä ja se on 44 senttimetriä leveä. Työstön jäljet näkyvät vieläkin ja viittaavat piikivisen kirveen tai sarvitaltan käyttöön.


title: Pessenin ruuhi

text:
Osa tutkijoista on epäillyt ruuhen vesikelpoisuutta. Vaihtoehtoisesti on sitä ajateltu eläinten
syöttökaukaloksi, vaikka karjanhoitoa ei ajoitukseen mukaan vielä harjoitettu Euroopassa. Vuonna 2011 ruuhesta valmistettiin replika, jolla melottiin onnistuneesti. Koska vesilinja oli korkealla, on meloja saattanut olla kevyt. Ruuhen tyyppi
muistuttaa muita lähialueiden kivikautisia ruuhia.


title: Pessenin ruuhi

text:
Ruuhi löydettiin vuonna 1955 hollantilaisen moottoritien A28 rakentamisen yhteydessä.
Hoogeveenin soilla, Pessenin kylän lähellä, pohjustustyö vaati suoturpeen poistamista. Noin
2 metrin syvyydestä kaivinkone osui puunrunkoon, mikä osoittautui sittemmin ruuheksi. Paikallinen
viljelijä Hendrik Wanders huomasi tukin ja korjasi sen talteen lahjoittaen sen Groningenin yliopistolle. Ruuhi pakastekuivattiin ja sijoitettiin Drenten museoon.


title: Risto Tuominen (kansanedustaja)

text: Risto Juhani Tuominen (s. 14. toukokuuta 1933 Muurla) on suomalainen toimittaja ja poliitikko. Tuominen opiskeli Työväen Akatemiassa vuosina 1955–1957 ja työskenteli vuosina 1955–1960 maalarina, myyjänä ja varastonhoitajana. Vuosina 1961–1975 ja edelleen vuosina 1983–1988 hän oli Eteenpäin-lehden toimittajana Kotkassa. Vuosina 1989–1993 hän toimi Viikko-Eteenpäin-lehden päätoimittajana.


title: Risto Tuominen (kansanedustaja)

text: Kansanedustajana Tuominen toimi kolme vaalikautta ajalla 27. syyskuuta 1975 – 25. maaliskuuta 1983 Kymen läänin vaalipiiristä ja kuului sosialidemokraattiseen eduskuntaryhmään. Kotkan kaupunginvaltuustoon hän kuului vuodesta 1973 ja toimi myös sen puheenjohtajana ja varapuheenjohtajana. Presidentin valitsijamiehenä hän oli vuosina 1978 ja 1982.


title: Giovanni Fiorentini

text: Giovanni Fiorentini (23. syyskuuta 1867 Castrocaro – 20. tammikuuta 1956) oli italialainen roomalaiskatolinen arkkipiispa. Hänet vihittiin papiksi Modiglianan hiippakuntaan 20. syyskuuta 1890 ja nimitettiin Tricaricon hiippakunnan johtoon 25. maaliskuuta 1909. Piispaksi vihkiminen seurasi 29. elokuuta.


title: Giovanni Fiorentini

text: Fiorentini sai 25. syyskuuta 1919 nimityksen Catanzaron piispaksi ja 5. kesäkuuta 1927 sen arkkipiispaksi. Lisäksi hän sai 22. joulukuuta 1927 nimityksen Squillacen piispaksi, jona hän toimi, kunnes erosi 2. heinäkuuta 1950. Hän kuitenkin jatkoi toimintaansa Catanzaron arkkipiispana, kunnes kuoli 88-vuotiaana virassa.


title: Canderel

text: Canderel on makeutusainemerkki, jonka tuotteet on valmistettu pääasiassa aspartaamista. Canderelia markkinoi globaali yritys The Merisant Company, jolla on pääkonttori Chicagossa, Illinoisissa sekä muita konttoreita Sveitsissä, Meksikossa ja Australiassa.


title: Canderel

text: Canderel tuli ensimmäisenä myyntiin Ranskassa vuonna 1979. Tuotteen nimi "Canderel" tulee sanoista "candi" (tai sokeriruoko) ja "airelles" - ranskankielinen nimitys mustikoille. Canderel-tuotteiden makeudesta huolimatta ne ovat vähäkalorisia, sillä esimerkiksi yksi teelusikallinen rakeista Canderelia on yhtä makeaa kuin teelusikallinen sokeria, mutta runsaasti vähäkalorisempaa.


title: Canderel

text: Tässä on luettelo kaikista Canderel-tuotteista.


title: Mestis-kausi 2013–2014

text: Kausi 2013–2014 oli jääkiekon Mestiksen 14. kausi. Suomi-sarjasta tai SM-liigasta ei tullut edellisen kauden päätteeksi uusia joukkueita Mestikseen. Hallitsevana mestarina kauteen lähti Mikkelin Jukurit. Runkosarja käynnistyi 11. syyskuuta 2013 ja päättyi 8. maaliskuuta 2014.


title: Mestis-kausi 2013–2014

text: Vaasan Sport päätettiin nostaa SM-liigaan seuraavalle kaudelle 2014-2015, jolloin Mestiksen karsinnat päätettiin jättää järjestämättä, ja päätettiin että Suomi-sarjan voittaja sai anoa suoraan Mestis-lisenssiä.


title: Mestis-kausi 2013–2014

text: Mestiksen mestaruuden voitti Kouvolan KooKoo. Loppuottelusarjassa se voitti Mikkelin Jukurit voitoin 4-1. Mestaruus oli KooKoolle ensimmäinen Mestiksen voitto. Edellisen kerran se oli voittanut toiseksi korkeimman sarjatason kaudella 1986-1987, jolloin se nousi 1.divisioonasta SM-liigaan.


title: Mestis-kausi 2013–2014

text:
Runkosarja pelattiin nelinkertaisena, minkä lisäksi pelattiin kaksi revanssiviikonloppua sekä neljässä kolmen joukkueen lohkossa kolmenkertaiset välisarjat. Lisäksi jokainen joukkue pelasi neljä ottelua arvottuja joukkueita vastaan. Ottelumääräksi tuli näin yhteensä 54.
Ottelupäivinä ovat keskiviikko, perjantai ja lauantai.


title: Mestis-kausi 2013–2014

text: Varsinaisella peliajalla saavutetusta voitosta saa kolme pistettä ja hävinnyt joukkue jää pisteittä. Mikäli ottelu venyy jatkoajalle tai 5 minuutin jatkoajan jälkeen voittomaalikilpailuun, voittaja saa kaksi ja häviäjä yhden pisteen.


title: Mestis-kausi 2013–2014

text: Vähintään 19 pelattua ottelua


title: Mestis-kausi 2013–2014

text: Vähintään 2 pelattua ottelua


title: Ô

text: Ô (ô) on latinalaiseen kirjaimistoon kuuluva kirjain, joka koostuu o-kirjaimesta ja sirkumfleksistä. Sitä käytetään muun muassa ranskan kielessä, portugalin kielessä, vietnamin kielessä, slovakissa ja madagaskarilaisessa malagassin kielessä.


title: Englannin kakkosliigan kausi 2012–2013

text: Englannin jalkapallon neljänneksi korkein sarjataso, ja The Football Leaguen kolmanneksi korkein sarjataso Englannin Kakkosliiga, pelattiin kaudella 2012-2013 24 joukkueen voimin. Sarjasta nousi seuraavan kauden ykkösliigaan kolme joukkuetta, ja kaksi joukkuetta putosi Englannin konferenssiin. Sarjan voitti Gillingham FC.


title: Trinculo

text: Trinculo eli Uranus XXI (väliaikainen nimitys S/2001 U 1) on Uranuksen epäsäännöllinen kuu. Kuun löysivät Matthew J. Holman, John J. Kavelaars ja Dan Milisavljevic 13. elokuuta 2001, ja myöhemmät mittaukset suoritti Brett Gladman. Kuu on nimetty William Shakespearen näytelmässä "Myrsky" esiintyneen narrin mukaan.


title: Samuel Shipway

text: Samuel Shipway (s. 16. syyskuuta 2001 Lempäälä) on suomalais-brittiläinen lapsinäyttelijä, joka on tullut tutuksi pääroolistaan Risto Räppääjä -elokuvissa "Risto Räppääjä ja liukas Lennart" (2014), "Risto Räppääjä ja Sevillan saituri" (2015), "Risto Räppääjä ja yöhaukka" (2016).


title: Samuel Shipway

text: Shipway valittiin Risto Räppääjän rooliin elokuvaan "Risto Räppääjä ja liukas Lennart", joka kuvattiin heinäkuussa 2013. Elokuvan ensi-ilta oli 7. helmikuuta 2014. Hän esiintyy samassa roolissa myös elokuvasarjan seuraavassa osassa "Risto Räppääjä ja Sevillan saituri" -elokuvassa, joka sai ensi-iltansa 13. helmikuuta 2015. Shipway palkittiin roolistaan "Risto Räppääjä ja liukas Lennart" -elokuvassa parhaan lapsinäyttelijän palkinnolla lokakuussa 2014 Schlingelin kansainvälisillä lasten- ja nuortenelokuvien festivaaleilla.


title: Samuel Shipway

text: Shipway on kilpaillut myös MTV3-kanavalla esitetyssä "KIDSing"-laulukilpailussa, jossa hän eteni semifinaaliin asti. Kesällä 2016 hän oli myös yksi juontajista Ylen nuortensarjassa "Summeri".


title: Samuel Shipway

text: Shipwaylla on YouTube-kanava, "SamuelShipway", jossa hänellä on parhaimmillaan yli 26 000 tilaajaa. Toukokuussa 2017 hän kuitenkin poisti kaikki videonsa.


title: Nicola Canino

text: Nicola Canino (7. huhtikuuta 1896 Albi – 15. toukokuuta 1962) oli italialainen roomalaiskatolinen piispa. Hänet vihittiin papiksi Catanzaron hiippakuntaan 13. toukokuuta 1920 ja nimitettiin Oppido Mamertinan hiippakunnan johtoon 30. joulukuuta 1936. Piispaksi vihkiminen seurasi 7. maaliskuuta 1937. Pääkonsekraattorina toimi Giovanni Fiorentini, jota avustivat Eugenio Giambro ja Paolo Albera.


title: Nicola Canino

text: Canino erosi tehtävistään Oppido Mamertinan piispana 11. huhtikuuta 1951, jolloin hän sai nimityksen Aureliopolis in Asian titulaaripiispaksi.


title: Eugenio Giambro

text: Eugenio Giambro (9. lokakuuta 1866 Calascibetta – 17. helmikuuta 1960) oli italialainen roomalaiskatolinen arkkipiispa. Hänet vihittiin papiksi 21. toukokuuta 1891 ja nimitettiin Sarsinan hiippakunnan johtoon 2. helmikuuta 1911. Piispaksi vihkiminen seurasi 25. kesäkuuta.


title: Eugenio Giambro

text: Giambro sai 22. toukokuuta 1916 nimityksen Nicastron piispaksi, jona hän toimi, kunnes jäi eläkkeelle 2. helmikuuta 1955. Eläkkeelle jäädessään hän sai vielä nimityksen Cypselan titulaariarkkipiispaksi.


title: Luigi Antonio Cantafora

text: Luigi Antonio Cantafora (s. 10. huhtikuuta 1943 Scandale) on italialainen roomalaiskatolinen piispa. Hänet vihki papiksi Crotonen hiippakuntaan Pietro Raimondi 19. heinäkuuta 1969. Hänet nimitettiin Lamezia Termen hiippakunnan johtoon 24. tammikuuta 2004, ja piispaksi vihkiminen seurasi 25. maaliskuuta. Pääkonsekraattorina toimi Paolo Romeo, jota avustivat Andrea Mugione ja Vincenzo Rimedio. Cantafora asetettiin virkaansa 2. huhtikuuta.


title: Kolmetoista kertaa kovempi ku kukaan

text: Kolmetoista kertaa kovempi ku kukaan on rap-artistien Solosen ja Kosolan 17. toukokuuta 2013 julkaistu yhteisalbumi. Albumi julkaistiin Monsp Recordsin kautta, ja se julkaistiin CD:nä, vinyylinä ja kasettina. Albumin kappaleista "Räppii", "Kadut puhuu mun puolesta" ja "Kolmetoista kertaa kovempi ku kukaan" on julkaistu musiikkivideot. Albumi nousi parhaimmillaan Suomen virallisen albumilistan 11. sijalle.


title: Erik Anttinen

text: Erik Einar Anttinen (6. lokakuuta 1922 Helsinki – 5. huhtikuuta 2009 Rantasalmi) oli Tampereen yliopiston kansanterveystieteen ja erityisesti sosiaalipsykiatrian professori vuodesta 1973.


title: Erik Anttinen

text: Anttisen vanhemmat olivat lääkintöneuvos Einar Emil Anttinen ja Anna Tyyne Veikkanen ja puoliso vuodesta 1951 sairaanhoitaja Paula Inkeri Puhakka. Anttinen tuli ylioppilaaksi Helsingin Suomalaisesta Yhteiskoulusta 1940 ja valmistui lääketieteen lisensiaatiksi 1950. Lääketieteen tohtoriksi hän väitteli 1960, psykiatrian erikoislääkäri hänestä oli tullut 1954. Anttinen työskenteli muun muassa useissa eri tutkimuslaitoksissa, Lapinlahden sairaalassa, HYKS:issä ja Helsingin yliopistossa ennen Tampereen yliopiston professuuriaan.


title: Domenico Graziani

text: Domenico Graziani (s. 23. toukokuuta 1944 Calopezzati) on italialainen roomalaiskatolinen arkkipiispa. Hänet vihittiin papiksi Crotonen hiippakuntaan 5. tammikuuta 1968 ja siirrettiin uuteen Crotone-Santa Severinan arkkihiippakuntaan 30. syyskuuta 1986. Grazani sai 21. elokuuta 1999 nimityksen Cassano all'Jonion hiippakunnan johtoon. Piispaksi konsekroinnin suoritti 10. lokakuuta Lucas Moreira Neves, jota avustivat Andrea Mugione ja Giuseppe Agostino.


title: Domenico Graziani

text: 21. marraskuuta 2006 Graziani sai nimityksen Crotone-Santa Severinan arkkipiispaksi.


title: Raffaele Barbieri

text: Raffaele Barbieri (4. lokakuuta 1898 San Marco Argentano – 31. tammikuuta 1968) oli italialainen roomalaiskatolinen piispa. Hänet vihittiin papiksi 21. toukokuuta 1921 ja nimitettiin Cassano all'Jonion hiippakunnan johtoon 30. elokuuta 1937. Piispaksi vihkiminen seurasi 24. lokakuuta. Pääkonsekraattorina toimi Demetrio Moscato, jota avustivat Domenico Petroni ja Nicola Canino.


title: Raffaele Barbieri

text: Barbieri osallistui Vatikaanin toiseen kirkolliskokoukseen. Hän kuoli 69-vuotiaana virassa.


title: Ingress

text: Ingress on massiivinen monen pelaajan verkkopeli, joka käyttää avuksi lisättyä todellisuutta ja jota pelataan älypuhelimella. Peliä kehittävä Niantic Labs aloitti kutsupohjaisen beta-testauksen marraskuussa 2012 Android-käyttöjärjestelmälle ja peli julkaistiin joulukuussa 2013. Myös iOS-versio on julkaistu kesällä 2014.


title: Ingress

text: Ingressin perusideana on patsaisiin, muistomerkkeihin, rakennuksiin ja muihin todellisiin paikkoihin liittyvien, niinkutsuttujen "portaalien" valtaaminen, ylläpitäminen ja keskenään linkittäminen. Pelinäkymä pohjautuu pelaajaa ympäröivään, muutaman sadan metrin laajuiseen tyyliteltyyn karttaan ja siinä näkyviin kohteisiin.


title: Ingress

text: Pelissa on kaksi puolta, "Enlightened" ja "Resistance". Taustatarinan mukaan edelliset pyrkivät edesauttamaan salaperäisen, Maan ulkopuolisen älyn vaikutusta maapallolla ja jälkimmäinen on vastarintaliike. Pelaajien valtaamat ja yhteenlinkittämät portaalit muodostavat kenttiä, ja puolet kamppailevat maailman herruudesta.


title: Erkonpuisto

text: Erkonpuisto on Lahden kaupungin keskustassa sijaitseva puisto. Se on nimetty suomalaisen runoilija Juhana Heikki Erkon (1849–1906) mukaan. Puistossa on aidattu leikkipuisto ja neljä veistosta. Veistokset ovat Essi Renvallin J. H. Erkon muistomerkki (paljastettu 1956), Jussi Mäntysen Hirvi-veistos (1955) ja Emil Wikströmin Mikael Agricolan muistomerkki vuodelta 1953. Puiston eteläpäässä on Veikko Leppäsen J. K. Paasikiven patsas (1961).


title: Erkonpuisto

text: Vapun aattona lahtelaiset opiskelijat lakittavat Hirvi-veistoksen.


title: Jean Verboven

text: Jean Verboven oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.


title: Charles Lannie

text: Charles Lannie (21. elokuuta 1881 Berchem – 3. kesäkuuta 1958) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa hopeaa joukkuevoimistelussa. Lisäksi hän osallistui samoissa kisoissa moniottelun yksilökilpailuun ja jäi siinä 19. sijalle.


title: François Walker

text: François Walker oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia joukkuevoimistelussa. Samoissa kisoissa hän jäi 15. sijalle moniottelun yksilökilpailussa.


title: Vilhelm Lange

text: Kristian Vilhelm Lange (20. joulukuuta 1893 Ringkøbing – 17. marraskuuta 1950 Frederiksberg) oli tanskalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa vapaan järjestelmän joukkuekilpailussa.


title: Hugo Helsten

text: Hugo Alexander Helsten (15. syyskuuta 1894 Frederikshavn – 25. toukokuuta 1978 Esbjerg) oli tanskalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa vapaan järjestelmän joukkuekilpailussa.


title: Pesäpallon suomensarja 1958

text: Pesäpallon suomensarja pelattiin neljännentoista kerran kaudella 1958. Sarja pelattiin neljässä lohkossa ja lohkovoittajat Hongikon Nuorisoseuran Urheilijat, Imatran Pallo-Veikot, Rauman Fera ja Oulun Lippo nousivat suoraan mestaruussarjaan kaudeksi 1959.


title: Pesäpallon suomensarja 1958

text: Itälohkossa pelasivat uusina joukkueina mestaruussarjasta pudonnut HoNsU sekä maakuntasarjasta nousseet Outokummun Partio, Vaajakosken Terä ja Juankosken Kuohu. Edellisellä kaudella sarjapaikkansa säilyttänyt Jyväskylän Kiri-Veljet jäi pois, koska seuran toiminta lakkautettiin.


title: Pesäpallon suomensarja 1958

text: Etelälohkossa pelasi uusina joukkueina maakuntasarjasta nousseet Keravan KooPee, Renkomäen Maila-Pojat ja Vehkalahden Veikot. Keravan Tovereiden tilalla Keravan Pallo-Toverit. SM-sarjasta ei etelälohkoon pudonnut yhtään joukkuetta.


title: Pesäpallon suomensarja 1958

text: Länsilohkossa pelasivat uusina mestaruussajasta pudonneet Ylihärmän Junkkarit ja Harjavallan Jymy sekä maakuntasarjasta nousseet Ulvilan Pesä-Veikot ja Laihian Liitto. Rauman Urheilijoiden pesäpallojaosto irtautui entisestä seurastaan ja uusi pesäpallon erikoisseura Fera pelasi ensimmäisen kautensa, voittaen heti RU:n kaksi vuotta aiemmin menettämän SM-sarjapaikan takaisin.


title: Pesäpallon suomensarja 1958

text: Pohjoislohkossa uusina joukkueina olivat SM-sarjasta pudonnut Muhoksen Urheilijat sekä nousijat Kannuksen Urheilijat ja Raahen Vesa.


title: Léon Bronckaert

text: Léon Auguste Marie Bronckaert (28. kesäkuuta 1893 – ?) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.


title: Thomas Cook Group

text: Thomas Cook Group on brittiläinen matkatoimisto. Nykymuodossaan se perustettiin vuonna 2007, kun Thomas Cook AG ja MyTravel Group plc. yhdistyivät.


title: Thomas Cook Group

text: Sen edeltäjäyhtiöistä vanhimman perusti Thomas Cook vuonna 1841 kuljettamaan matkustajia Britannian rautateillä. Vuonna 1851 toimisto järjesti pakettimatkan Pariisin maailmannäyttelyyn.


title: Thomas Cook Group

text: Yhtiön nimeksi tuli vuonna 1871 "Thomas Cook & Son", kun perustajan poika tuli osakkaaksi yhtiöön. Vuonna 1924 yhtiöstä tuli osakeyhtiö nimeltään "Thomas Cook & Son Ltd." Yhtiön nimi, kansallisuus ja omistajat ovat sen jälkeen vaihtuneet useaan kertaan, mutta perustajan nimi on säilynyt osana yhtiön ja sen seuraajien nimeä.


title: Thomas Cook Group

text:
Vuonna 1928 Thomas Cook & Son Ltd siirtyi Wagon-Lits -yhtiön omistukseen. Vuoden 1948 jälkeen yhtiön omistajina oli muun muassa brittiläisiä rautatieyhtiöitä ja pankkeja. Vuonna 2002 Thomas Cookin osti saksalainen C&N Touristik -niminen matkailualan yhtiö. Thomas Cookin toiminta jatkui osana tätä yritystä ja koko saksalais-brittiläisen yhtiön nimeksi muutettiin "Thomas Cook AG". Vuonna 2007 Thomas Cook AG ja brittiläinen "MyTravel Group plc" yhdistyivät "Thomas Cook Group plc" -nimiseksi yhtiöksi, joka on listattu Lontoon pörssiin ja kuuluu FTSE 100-indeksiin.
Yhtiön toimitusjohtaja on heinäkuusta 2012 alkaen Harriet Green ja johtokunnan puheenjohtaja Michael Healy.
Yhtiö toimii 19 maassa ja sillä on henkilökuntaa 29 000 päätoimisen työntekijän verran.


title: René Paenhuijsen

text: René Paenhuijsen oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.


title: Kauklahden lasitehdas

text: Kauklahden lasitehdas Oy oli Espoon Kauklahdessa vuosina 1923–1952 toiminut lasitehdas. Tehtaan perusti vuonna 1923 Iittalan lasitehtaan entinen johtaja Claës Norstedt. Aktiebolaget Norstedt Osakeyhtiön -nimellä kulkeneen lasitehtaan alku oli vaikea, koska lasiuuni reistaili jatkuvasti. Oikeudenkäynti uunin myynyttä Hermansen-yhtiötä vastaan söi tehtaan varoja. Norstedt hävisi oikeudenkäynnin ja joutui myymään tehtaansa osake-enemmistön Riihimäen lasille vuonna 1927.


title: Kauklahden lasitehdas

text: Kauklahden lasitehdas oli itsenäinen tytäryhtiö, jossa Riihimäen lasitehdas tuotti omia tuotteitaan. Tehdas ajautui konkurssiin vuonna 1952 kannattamattomana ja lopetti toimintansa. Monien Kauklahdessa valmistettujen lasiesineiden tuotanto jatkui Riihimäellä.


title: Kauklahden lasitehdas

text: Tehtaan tuotanto käsitti muun muassa puristelasia, valaisinten opaalilasisia kupuja, puhallettua talouslasia ja taidelasia. Varsinkin maalaamalla koristellut maljat ja maljakot, valaisinlasit sekä hiomalla koristellut kristalliesineet ovat tunnettuja Kauklahden tuotteita.


title: Kauklahden lasitehdas

text: Taito Oy teetti valaisintensa lasiosat Kauklahdessa.


title: Kauklahden lasitehdas

text: Tehtaan muotoilijoita olivat mm. Helena Tynell, Kyllikki Salmenhaara sekä aikansa kuuluisin lasinkaivertaja ja hioja Theodor Käppi.


title: Kauklahden lasitehdas

text: Nykyisin tehdasrakennuksessa toimii Kuusakoski Oy.


title: Charles Maerschalck

text: Charles Maerschalck oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.


title: René Pinchart

text: René Pinchart (24. kesäkuuta 1891 Maldegem, Belgia – 2. marraskuuta 1970 Middletown, Connecticut, Yhdysvallat) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.


title: René Pinchart

text: Pinchart palveli ensimmäisessä maailmansodassa. Hän muutti vuonna 1927 Yhdysvaltoihin, ja hän valmensi Yhdysvaltain miekkailujoukkuetta olympialaisissa vuosina 1928, 1932, 1948 ja 1952.


title: Léon Darrien

text: Léon Darrien (25. lokakuuta 1887 – 19. helmikuuta 1973) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.


title: Ernest Dureuil

text: Ernest Dureuil oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä ruotsalaisen järjestelmän voimistelussa pronssia saaneeseen joukkueeseen.


title: Knud Kirkeløkke

text: Knud Nielsen Kirkeløkke (10. marraskuuta 1892 Hellerup – 7. helmikuuta 1976) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.


title: Jens Lambæk

text: Jens Vedersø Stamp Lambæk (16. lokakuuta 1899 Gjellerup – 21. lokakuuta 1985 Herning) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.


title: Johannes Birk

text: Johannes Birk (5. syyskuuta 1893 Gjellerup – 18. helmikuuta 1961 Herning) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.


title: Lucien Dehoux

text: Lucien Dehoux (1890 Bryssel, Belgia – 16. marraskuuta 1964 Menton, Ranska) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.


title: Ernest Deleu

text: Ernest Deleu oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.


title: Jean-Baptiste Claessens

text: Jean-Baptiste Claessens oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.


title: Marcel Hansen

text: Marcel Hansen oli belgialainen voimistelija ja olympiamitalisti. Hän osallistui Antwerpenin vuoden 1920 kesäolympialaisiin. Siellä hän oli mukana kilpailemassa ruotsalaisen järjestelmän voimistelussa, jossa hän sai joukkueineen pronssia.


title: Joseph Fiems

text: Joseph Fiems oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuekilpailussa.


title: Paul Arets

text: Paul Arets oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaisen järjestelmän joukkuevoimistelussa.


title: Louis Henin

text: Louis Henin (24. kesäkuuta 1894 – ?) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia ruotsalaisen järjestelmän joukkuevoimistelussa.


title: Fausto Acke

text: Fausto Alesio Acke ("Padovini"; 23. toukokuuta 1897 Rooma – 14. toukokuuta 1967 Hollywood, Los Angeles) oli italialaissyntyinen, Ruotsia edustanut voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.


title: Helge Bäckander

text: Helge Gustaf Samuel Bäckander (13. lokakuuta 1891 Jönköping – 11. marraskuuta 1958 Helsingborg) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.


title: Aage Walther

text: Aage Walther (21. huhtikuuta 1897 Kølstrup – 5. joulukuuta 1961 Kølstrup) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.


title: Konrad Granström

text: Nils Konrad Granström (21. lokakuuta 1900 Luulaja – 4. tammikuuta 1982 Tukholma) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.


title: Anu (jumala)

text: Anu, sumerien An, oli Mesopotamian uskonnossa taivaan jumala.


title: Anu (jumala)

text: Anu muodosti Enlilin ja Ean kanssa keskeisten jumalten kolmikon. Anu oli kaikkien jumalten ja myös demonien isä. Anu oli ylin jumalista ja kuninkaiden oma jumala. Mesopotamian mytologiassa ja palvontamenoissa Anun rooli oli kuitenkin pieni. Yleensä hänet kuvattiin sarvipäisenä, mikä oli merkki voimasta.


title: Anu (jumala)

text: Anun sumerilainen vastine An on peräisin vanhimmalta sumerien kulttuurikaudelta, ja vanhimmat kertomukset hänestä ajoittuvat vähintään vuodelle 3000 eaa. Alun perin hänet on kenties kuvattu valtavana härkänä. Myöhemmin tämä hahmo erkani omaksi jumaluudekseen, Gugalannaksi eli Taivaan Sonniksi. Anun pyhä kaupunki oli Uruk.


title: Helge Gustafsson

text: Bror Helge Gustafsson (16. tammikuuta 1900 Ervalla – 5. lokakuuta 1981 Örebro) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.


title: Gunnar Söderlindh

text: Erik Gunnar Engelbrekt Söderlindh (10. helmikuuta 1896 Örebro – 26. joulukuuta 1969 Lundby) oli ruotsalainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa ruotsalaisen järjestelmän joukkuevoimistelussa.


title: Oskar Bye

text: Oskar Wilhelm Bye (3. kesäkuuta 1870 Oslo – 30. huhtikuuta 1939 Oslo) oli norjalainen voimistelija ja olympiavoittaja. Hän oli mukana voittamassa kultaa joukkuevoimistelussa Ateenan välikisoissa 1906. Lisäksi hän sai joukkueineen hopeaa vuoden 1908 kesäolympialaisissa Lontoossa.


title: Nils Hellsten

text: Nils Robert Hellsten (7. lokakuuta 1885 Tukholma – 14. marraskuuta 1963 Tukholma) oli ruotsalainen voimistelija ja olympiavoittaja. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuevoimistelussa.


title: Nils Hellsten (miekkailija)

text: Nils Erik Hellsten (19. helmikuuta 1886 Tukholma – 12. huhtikuuta 1962 Tukholma) oli ruotsalainen miekkailija ja olympiamitalisti. Hän osallistui Antwerpenin kesäolympialaisiin 1920, Pariisin kesäolympialaisiin 1924 ja Amsterdamin kesäolympialaisiin 1928. Pariisin kisoissa hän sai pronssimitalin kalvan yksilökilpailussa.


title: Charles Crahay

text: Charles Crahay (1889–?) oli belgialainen miekkailija ja olympiamitalisti. Hän kilpaili vuoden 1924 kesäolympialaisissa Pariisissa ja oli siellä mukana saamassa hopeaa floretin joukkuekilpailussa. Crahay osallistui myös Antwerpenin kesäolympialaisiin 1920 ja Amsterdamin kesäolympialaisiin 1928. Amsterdamissa hän kuului floretissa neljänneksi sijoittuneeseen joukkueeseen.


title: Elja Arjas

text: Elja Arjas (s. 9. helmikuuta 1943 Tampere) on suomalainen matemaatikko ja emeritusprofessori.


title: Elja Arjas

text: Arjas opiskeli matematiikkaa Helsingin yliopistossa ja valmistui kandidaatiksi 1964 ja maisteriksi 1965. Hän valmistui matematiikan ja tilastotieteen lisensiaatiksi vuonna 1970 ja väitteli tohtoriksi matematiikasta vuonna 1972.


title: Elja Arjas

text: Arjas oli vuosina 1975–1997 Oulun yliopiston sovelletun matematiikan ja tilastotieteen professori. Vuosina 1992–1997 hän toimi Suomen Akatemian akatemiaprofessorina ja 1997–2009 Helsingin yliopiston osa-aikaisena biometrian professorina sekä Terveyden ja hyvinvoinnin laitoksen (THL) tutkimusprofessorina.


title: Elja Arjas

text: Arjas on tutkinut muun muassa todennäköisyyslaskentaa. Hänet valittiin Suomalaisen Tiedeakatemian jäseneksi vuonna 2001.


title: John Sörenson

text: John Emil Sörenson (15. syyskuuta 1889 Malmö – 25. lokakuuta 1976 Lidingö) oli ruotsalainen voimistelija ja kaksinkertainen olympiavoittaja. Hän oli mukana voittamassa kultaa ruotsalaisen järjestelmän joukkuevoimistelussa sekä vuoden 1912 kesäolympialaisissa Tukholmassa että vuoden 1920 kesäolympialaisissa Antwerpenissä.


title: Ritva Arjava

text: Ritva Leena Arjava-Sainio (s. 29. heinäkuuta 1932 Helsinki) on suomalainen pianisti.


title: Ritva Arjava

text: Arjava piti ensikonserttinsa 13-vuotiaana. Vuosina 1951–1952 hän opiskeli Pariisissa, useaan otteeseen Wienissä Akademie für Musik und Darstellende Kunstissa vuosina 1953–1963 ja Krakovassa vuosina 1964 ja 1975.


title: Ritva Arjava

text: Vuonna 1955 Arjava voitti diplomin Varsovassa järjestyssä Chopin-pianokilpailussa ja samana vuonna Dinu Lipatti -palkinnon Lontoossa järjestetyssä kilpailussa. Arjava konsertoi sen jälkeen Suomessa ja ulkomailla.


title: Ritva Arjava

text: Arjava on työskennellyt Suomen solistiyhdistyksen sihteerinä 1970–1971 ja Helsingin konservatorion opettajana 1976–1996. Hän on pitänyt lukuisia omia konsertteja ja esiintynyt solistina kotimaassa ja ulkomailla. Vuonna 1995 hänelle myönnettiin valtion taiteilijaeläke.


title: Ritva Arjava

text: Arjavan vanhemmat olivat viulisti Väinö Arjava ja pianisti Kaisa Arjava.


title: Bambarin roomalaiskatolinen hiippakunta

text: Bambarin roomalaiskatolinen hiippakunta on Keski-Afrikan tasavallassa sijaitseva katolisen kirkon hiippakunta, joka kattaa 173 000 km² alueen. Se toimii Banguin arkkihiippakunnan alaisena.


title: Bambarin roomalaiskatolinen hiippakunta

text: Bambarin hiippakunta perustettiin 18. joulukuuta 1965. Sen piispoina ovat toimineet Michel Marie Joseph Maître (1981–1996), Jean-Claude Rembanga (1996–2004) ja Édouard Mathos (2004–). Aiemmin apostolisia hallitsijoita olivat olleet Joachim N'Dayen (1970–1978) ja Maître (1978–1981). Hiippakunnan pääkirkko on Bambarin Pyhän Joosefin tuomiokirkko. Vuonna 2006 hiippakunnan alueen asukkaista 31,3 % oli katolilaisia.